open-index/open-wikipedia-markdown huggingface dataset:
മജോർക്കൻ പേറ്റിച്ചിത്തവള

ഡിസ്കൊഗ്ലൊസ്സിഡൈ കുടുംബത്തിൽപ്പെട്ട ഒരിനം പേറ്റിച്ചിത്തവളയാണ് **മജോ​ർക്കൻ പേറ്റിച്ചിത്തവള** (ഇംഗ്ലീഷ്:**Majorcan Midwife Toad**). അലൈറ്റെസ് ജനുസ്സിലുള്ള മജോ​ർക്കൻ പേറ്റിച്ചിത്തവളകളുടെ ശാസ്ത്രീയനാമം അലൈറ്റെസ് മുലെറ്റെൻസിസ്(Alytes Muletensis) എന്നാണ്. ഈയിനം തവളകളെ പ്രധാനമായും കാണൗന്നത് മെഡിറ്ററേനിയൻ കടലിലെ ബലേറിക് ദ്വീപസമൂഹങ്ങളിലെ മജോർക്ക പ്രവിശ്യയിലാണ്. 1977 വരെയുള്ള അറിവനുസരിച്ച് ഈ ജീവി വംശനാശം സംഭവിച്ചു എന്നാണ് വിശ്വസിച്ചിരുന്നത്, എന്നിരുന്നാലും ഇതിനെ കണ്ടെത്തിയതിനു ശേഷം ജീവിച്ചിരിക്കുന്ന ഫോസിലുകളുടെ ഗണത്തിലാണ് ഉൾപ്പെടുത്തിയിരിക്കുന്നത്. വനങ്ങളിൽ കാണാപ്പെടാറുള്ള ഈ തവളകളെ ജെഴ്സിയിലെ ഗെരാൾഡ് ഡുറൽ മൃഗശാലയിൽ പരിപാലിക്കുന്നുണ്ട്. തവളകളുടെ എണ്ണത്തിൽ ഗണ്യമായ നാശം വരാനുള്ള കാരണം ഇവയെ പച്ചത്തവളകളും പാമ്പുകളും ഭക്ഷണമാക്കിയതാണ്.

## സ്വഭാവം
മറ്റു പേറ്റിച്ചിത്തവളകളെപ്പോലെ ആൺ തവളകളാണ് മുട്ടകൾ പരിപാലിച്ച് വിരിയിച്ചെടുക്കുന്നത്, ഇത് സാധാരണയായി മേയ്-ജൂൺ മാസങ്ങളിലാണ്. ശരീരത്തിന്റെ മറ്റു ഭാഗങ്ങളുമായി താരതമ്യം ചെയ്യുമ്പോൾ കൈകാലുകൾക്കും തലയ്ക്കും വലിപ്പകൂടുതലാണ്. മറ്റു ജീവികളിൽ നിന്നും വിപരീതമായി ഇണയ്ക്കു വേണ്ടി പെൺതവളകളാണ് മത്സരിക്കുന്നത്. ഇണചേരാൻ സമയമാകുമ്പോൾ ആൺ തവളകളും പെൺ തവളകളും ഒരു പ്രത്യേക രീതിയിലുള്ള ശബ്ദം പുറപ്പെടുവിക്കും. ആൺ തവളകളുമായി താരതമ്യം ചെയ്യുമ്പോൾ പെൺ തവളകൾക്കാണ് വലിപ്പം കൂടുതലുള്ളത്. ആൺ തവളകൾക്ക് 34.7 മില്ലി മീറ്ററും, പെൺ തവളകൾക്ക് 38 മില്ലി മീറ്ററുമാണ് വലിപ്പം.
## അവലംബം


2.Amphibia Web (February, 2002)
http://elib.cs.berkeley.edu/cgi-bin/amphib_query?where-genus=Alytes&where-species=muletensis

3.Open University (February, 2002)
http://www.open.ac.uk

4.Froglog IUCN/SSC Declining Amphibian Populations Task Force. August 1994 No. 10
http://www2.open.ac.uk/biology/froglog/FROGLOG-10.html#xtocid235098 

5.Durrell Wildlife Conservation Trust (Previously the Jersey Wildlife Preservation Trust) (September, 2002)
www.durrellwildlife.org
## പുറത്തേക്കുള്ള കണ്ണികൾ

*DurrellWildlife.org 
*Arkive.Org 

വർഗ്ഗം:തവളകൾ
മല്ലപ്പള്ളി ഗ്രാമപഞ്ചായത്ത്

പത്തനംതിട്ട ജില്ലയിലെ മല്ലപ്പള്ളി താലൂക്കിൽ മല്ലപ്പള്ളി ബ്ളോക്കിലാണ് **മല്ലപ്പള്ളി ഗ്രാമപ്പഞ്ചായത്ത്** സ്ഥിതി ചെയ്യുന്നത്. 20.01 ചതുരശ്രകിലോമീറ്റർ വിസ്തൃതിയുണ്ട് മല്ലപ്പള്ളി ഗ്രാമപഞ്ചായത്തിന്. ‍ 1947-ലായിരുന്നു. 1951-ലെ സ്വാതന്ത്യദിനത്തിലാണ് മല്ലപ്പള്ളി പഞ്ചായത്ത് രൂപീകൃതമാവുന്നത്. ഇതിൽ മല്ലപ്പള്ളി, പുതുശ്ശേരി, പരിയാരം, കൊടുമുടിശ്ശേരി എന്നീ കരകളും കൂടി ഉൾപ്പെട്ടിരുന്നു. 1962-ലെ വിലേജ് പുനർനിർണ്ണയത്തോടെ, മല്ലപ്പള്ളി വില്ലേജുൾപ്പെടുന്ന ഇന്നത്തെ മല്ലപ്പള്ളി പഞ്ചായത്ത് രൂപീകൃതമായി. 1982 വരെ ആലപ്പുഴ ജില്ലയുടെ ഭാഗമായിരുന്ന തിരുവല്ലാതാലൂക്കിൽ 1951-ലാണ് മല്ലപ്പള്ളി പഞ്ചായത്ത് രൂപീകൃതമായത്. 

## പേരിനു പിന്നിൽ
കായികാഭ്യാസികളുടെ അഥവാ മല്ലന്മാരുടെ ഗ്രാമം എന്ന അർത്ഥത്തിൽ ഈ സ്ഥലത്തിന് മല്ലപ്പള്ളിയെന്ന പേരുണ്ടായി എന്ന് പറയപ്പെടുന്നു. *മല്ല* എന്ന പദത്തിന് *കായികാഭ്യാസിയെന്നും* *പള്ളി* എന്ന വാക്കിന് *ഗ്രാമം* എന്നും അർത്ഥമുള്ളതിനാൽ മല്ലപ്പള്ളി മല്ലൻമാരുടെ നാടുതന്നയായിരുന്നുവെന്നതിന് ന്യായമുണ്ട്. 

## അതിരുകൾ
പഞ്ചായത്തിന്റെ അതിരുകൾ വടക്കുഭാഗത്ത് ആനിക്കാട് പഞ്ചായത്തും, കിഴക്കുഭാഗത്ത് ആനിക്കാട്, കോട്ടാങ്ങൽ, എഴുമറ്റൂർ പഞ്ചായത്തുകളും, തെക്കുഭാഗത്ത് പുറമറ്റം, കല്ലൂപ്പാറ പഞ്ചായത്തുകളും, പടിഞ്ഞാറുഭാഗത്ത് കറുകച്ചാൽ, കുന്നന്താനം പഞ്ചായത്തുകളുമാണ്. 

## ഭൂപ്രകൃതി
സാമാന്യം ഉയർന്ന പ്രദേശങ്ങളാണ് ഇവിടെയുള്ളത്. ഇടത്തരം കുന്നുകളും ചരിവുപ്രദേശങ്ങളും പാറക്കെട്ടുകളും ഒപ്പം സമതലപ്രദേശങ്ങളും വെള്ളം കയറുന്ന വയലുകളുമൊക്കെയുള്ള മല്ലപ്പള്ളി ഗ്രാമം പ്രകൃതിഭംഗി കൊണ്ട് അനുഗൃഹീതമാണ്.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, മല്ലപ്പള്ളി ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
മാര്യോ വർഹാസ് ല്ലോസ

പെറുവിൽനിന്നുള്ള ഒരു എഴുത്തുകാരനും, രാഷ്ട്രീയ പ്രവർത്തകനും, പത്രപ്രവർത്തകനും, ഗ്രന്ഥകാരനുമാണ് **ഹോർഹെ മാര്യോ പെഡ്രോ വർഹാസ് യോസ** () (ജ: മാർച്ച് 28, 1936, മ: ഏപ്രിൽ 13, 2025). ലാറ്റിനമേരിക്കയിലെ ഏറ്റവും മികച്ച എഴുത്തുകാരിലൊരാളും, അദ്ദേഹത്തിന്റെ തലമുറയിലെ ശ്രദ്ധേയനായ എഴുത്തുകാരനുമാണ് യോസ. 2010-ലെ സാഹിത്യത്തിനുള്ള നോബൽ സമ്മാനം ഇദ്ദേഹം നേടിയിട്ടുണ്ട്. മനുഷ്യന്റെ ചെറുത്ത്നില്പിന്റെയും വീഴ്ചയുടെയും  വിപ്ലവത്തിന്റെയും നേർച്ചിത്രങ്ങൾ തീക്ഷ്ണതയോടെ  വരച്ചു കാട്ടുന്നതിലെ മികവിനാണ് പുരസ്ക്കാരമെന്നു നോബൽ സമിതി വ്യക്തമാക്കി.  മികച്ച കഥപറച്ചിൽകാരനെന്നാണ് നിരൂപകർ ഇദ്ദേഹത്തെ വിശേഷിപ്പിക്കുന്നത്. സ്പോർട്സ്, ചിത്രകല,രാഷ്ട്രീയം ,ചരിത്രം, സിനിമ തുടങ്ങി നാനാമേഖലയിലും ഗഹനമായ  പാണ്ഡിത്യം  ഉള്ള ആളാണ്‌ യോസ. ആഖ്യാനശൈലിയിൽ  വ്യത്യസ്തത പുലർത്തി, ലാറ്റിൻ അമേരിക്കൻ രാഷ്ട്രീയ ജീവിത യാഥാർത്ഥ്യങ്ങൾ  ലോക സാഹിത്യത്തിലേക്ക് അദ്ദേഹം കൊണ്ടുവന്നു.  മറ്റേതൊരു ലാറ്റിൻ അമേരിക്കൻ ബൂം എഴുത്തുകാരനെയുംകാൾ അന്താരാഷ്ട്രതലത്തിൽ സ്വാധീനം ചെലുത്തുവാൻ യോസയ്ക്കു കഴിഞ്ഞിട്ടുണ്ടെന്ന് ചില നിരൂപകർ വിലയിരുത്തുന്നു.  
## രാഷ്ട്രീയം
ആദ്യകാലത്ത് ക്യുബൻ വിപ്ലവത്തെ ശക്തമായി പിന്തുണക്കുകയും ഫീദൽ കാസ്ട്രോയെ വാഴ്ത്തുകയും  ചെയ്തിരുന്ന ല്ലോസ, പിന്നീട് ക്യുബയിലെ അസ്വാതന്ത്ര്യത്തിനെതിരായി രംഗത്തെത്തി. 1990-ൽ  പെറുവിലെ പ്രസിഡന്റ്‌  തിരഞ്ഞെടുപ്പിൽ  മത്സരിച്ചെങ്കിലും പരാജയപ്പെട്ടു.

## സാഹിത്യ ജീവിതം
അര നൂറ്റാണ്ടിന്റെ ദൈർഘ്യമുള്ള  യോസയുടെ സാഹിത്യജീവിതത്തിലേക്ക് തിരിഞ്ഞു നോക്കുമ്പോൾ ആദ്യം നമ്മുടെ ശ്രദ്ധയിൽപ്പെടുന്നത് വിഷയസ്വീകരണത്തിലും  ശില്പനിർമിതിയിലും  അദ്ദേഹം പുലർത്തിയിട്ടുള്ള  ആദ്ഭുതാവഹമായ  വൈവിധ്യമാണ്. യോസ,സ്തോഭജനകമായ  രാഷ്ട്രീയ നോവലുകൾ എഴുതിയിട്ടുണ്ട്. ലൈംഗികതയുടെ ഉൽക്കടമായ ആവിഷ്കരണം അടങ്ങുന്ന ചില കൃതികൾ അദ്ദേഹത്തിന്റേതായി ഉണ്ട്.   മറ്റു ചില രചനകളിൽ  റിപ്പോർട്ടാഷും ഭ്രമകല്പനയും കൂടിപ്പിണയുന്നു. നോവൽ ശില്പത്തിലും ആഖ്യാന മാർഗങ്ങളിലും അനവധി പരീക്ഷണങ്ങൾ  നടത്തിയിട്ടുള്ള യോസ, നോവലിന്റെ കലയെ വികസ്വരമാക്കിയ സാഹിത്യകാരന്മാരുടെ മുൻപന്തിയിൽ നിൽക്കുന്നു.

## പ്രധാന കൃതികൾ
* പച്ചവീട് (ദ് ഗ്രീൻ ഹൗസ്)
* നായകന്റെ കാലം ( ദ് ടൈം ഒഫ് ദ് ഹീറോ)
* ലോകാവസാനത്തിന്റെ യുദ്ധം (ദ് വാർ ഓഫ് ദി എൻഡ് ഓഫ് വേൾഡ്)
* കത്തീഡ്രലിനുള്ളിൽ വച്ചു നടന്ന സംഭാഷണം (കോണ്വർസേഷൻ  ഇൻ ദ്  കത്തീഡ്രൽ}
* ആൻഡീസിലെ മരണം ( ഡെത്ത് ഇൻ ദ് ആൻഡീസ്)
* സ്വർഗ്ഗത്തിലേയ്ക്കുള്ള വഴി (വേ ടു പാരദൈസ്‌ ) 
* ദി ബാഡ്‌ ഗേൾ 
* ആടിന്റെ വിരുന്ന് (ഫീസ്റ്റ്  ഓഫ് ദി ദ് ഗോട്ട്)
* ജൂലിയ അമ്മായിയും നാടകകൃത്തും (ഓണ്ട് ജൂലിയ ആന്റ് ദ് സ്ക്രിപ്റ്റ് റൈറ്റർ)
* അലയാൻഡ്രോ മായ്തയുടെ യഥാർഥ ജിവിതംജ (ദ് റിയൽ ലൈഫ് ഓഫ് അലയാൻഡ്രോ മായ്ത)
* കാഥികൻ (ദ് സ്റ്റോറി ടെല്ലർ)
* രണ്ടാനമ്മയ്ക്ക് സ്തുതി ( ഇൻ പ്രൈസ് ഓഫ് സ്റ്റെപ്മദ്ർ)
* ഡോൺ റിഗോബെർട്ടോയുടെ കുറിപ്പുപുസ്തകങ്ങൾ ( നോട്ട് ബുക്സ് ഒഫ് ഡോൺ റിഗോബെർട്ടോ)
* കെൽട്ടിന്റെ സ്വപ്നം ( ദ് ഡ്രീം ഒഫ് ദ് കെൽറ്റ്)
* വ്യത്യസ്തനായ നായകൻ ( ദ് ഡിസ്ക്രീറ്റ് ഹീറോ)

## അവലംബം



## പുറമെ നിന്നുള്ള കണ്ണികൾ

* 
* The Persistence of Memory 
* Mario Vargas Llosa papers at Princeton University
* Mario Vargas Llosa and the Relationship Between Politics and Journalism 
* Featured author: Mario Vargas Llosa at *[[The New York Times]]*¨

വർഗ്ഗം:1936-ൽ ജനിച്ചവർ

വർഗ്ഗം:മാർച്ച് 28-ന് ജനിച്ചവർ
ഇലവീഴാപൂഞ്ചിറ

കേരളത്തിലെ കോട്ടയം ജില്ലയിലെ ഒരു വിനോദസഞ്ചാരകേന്ദ്രമാണ് **ഇലവീഴാപൂഞ്ചിറ**. ഇടുക്കി, കോട്ടയം ജില്ലകളുടെ അതിർത്തിയിലാണ് സ്ഥിതിചെയ്യുന്നത്. കോട്ടയം ജില്ലയിലെ ഒരു പ്രധാന ഹിൽസ്റ്റേഷനായ ഇത്  മാങ്കുന്നത്ത്, കടയന്നൂർമല, താന്നിപ്പാറ എന്നീ മലനിരകൾക്ക് ഇടയിൽ സ്ഥിതി ചെയ്യുന്നു. സമുദ്ര നിരപ്പിൽ നിന്നും ഏതാണ്ട് 3200 അടി ഉയരത്തിലാണ് ഈ പ്രദേശം നിലനിൽക്കുന്നത്. ഇതിന്റെ സമീപത്തായി മറ്റൊരു ആകർഷണമായി ഇല്ലിക്കൽ കല്ല് സ്ഥിതി ചെയ്യുന്നു.ശക്തമായ കാറ്റുളതിനാൽ തായെയുള്ള ചിറയിൽ ഒരു ഇല്ല പോലും വീഴില്ല എന്നുള്ളത് കൊണ്ട് ഈ സ്ഥലത്തിന് ഈ പേര് വന്നു എന്ന് പറയപ്പെടുന്നു

## ഐതിഹ്യം
ഈ പേര് മഹാഭാരത കഥയുമായി ബന്ധപ്പെട്ടിരിക്കുന്നു. പാണ്ഡവരുടെ വനവാസക്കാലത്ത് അവർ ഈ സ്ഥലത്ത് വസിച്ചതായി പറയപ്പെടുന്നു. ഭീമസേനൻ പഞ്ചാലിക്കായി നിർമ്മിച്ച ഒരു ചിറ(കുളം) ഇന്നും ഇവിടെ ക്ഷേത്രത്തിന് സമീപമായി കാണാം. ഇല വീഴില്ലാ എന്ന് വിശ്വസിക്കുന്ന ഈ ചിറയുള്ള ഈ ഭാഗത്തിന് കാലക്രമത്തിൽ ഇലവീഴാപുഞ്ചിറ എന്ന് പേരായി.

## എത്തിച്ചേരുവാൻ
ഇടുക്കി ജില്ലയിലെ തൊടുപുഴയിൽ നിന്നും മൂലമറ്റം ഭാഗത്തേയ്ക്  സഞ്ചരിച്ച് കാ‍‍ഞ്ഞാർ ഗ്രാമത്തിലെത്തി, അവിടെനിന്നും വലത്തോട്ട് 7 കിലോമീറ്റർ സഞ്ചരിച്ചാൽ ഇലവീഴാപൂഞ്ചിറയിലെത്താം. പാലായിൽ നിന്നും ഇലവീഴാപൂഞ്ചിറയിലേക്ക് എത്തിച്ചേരാവുന്നതാണ്. കോട്ടയത്തു നിന്നും 55 കിലോമീറ്റർ അകലെയാണ് ഇലവീഴാപൂഞ്ചിറ. എന്നാൽ ഇടുക്കി ജില്ലയിലെ തൊടുപുഴയിൽ നിന്ന് 20 കിലോമീറ്റർ യാത്ര ചെയ്താൽ ഇവിടെയെത്താം.

## ഗതാഗത സൗകര്യം
# കൊച്ചിയാണ് ഏറ്റവുമടുത്തുള്ള വിമാനത്താവളം. 
# ഏറ്റവും അടുത്ത റെയിൽ‌വേ സ്റ്റേഷൻ കോട്ടയവും. 
# ഏറ്റവും അടുത്ത  ബസ് സ്റ്റാൻഡ് തൊടുപുഴയുമാണ്.

## അവലംബം

വർഗ്ഗം:കേരളത്തിലെ പർവ്വതങ്ങൾ
വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കോട്ടയം ജില്ലയിലെ വിനോദസഞ്ചാരകേന്ദ്രങ്ങൾ
വലിയവീട്ടിൽ ദിജു

ഒരു ഇന്ത്യൻ ബാഡ്മിന്റൺ കളിക്കാരനാണ് **വലിയവീട്ടിൽ ഡിജു** (ജനനം: 1981 ജനുവരി 4). ഡിജുവും ജ്വാല ഗുട്ടയും ചേർന്നുള്ള ജോഡിയാണ് നിലവിൽ ദേശീയ മിക്സഡ് ഡബിൾസ് ബാഡ്മിൻറൺ ചാമ്പ്യന്മാർ. ബാഡ്മിൻറൺ വേൾഡ് ഫെഡറേഷന്റെ പുതിയ റാങ്കിങ്ങിൽ ഈ ജോഡി ഏഴാം സ്ഥാനത്താണ്. 2012-ലെ ലണ്ടൻ ഒളിമ്പിക്സിൽ ഇന്ത്യയെ പ്രതിനിധീകരിച്ചു് മത്സരിച്ചിട്ടുണ്ടു്.

1981 ജനുവരി 4-ന് കോഴിക്കോട് ജില്ലയിലെ രാമനാട്ടുകരയിലാണ് ഡിജു ജനിച്ചത്.

## ചിത്രങ്ങൾ

File:Dijujwala.jpg|ഡിജുവും ജ്വാല ഗുട്ടയും

## പുരസ്കാരങ്ങൾ
*അർജുന അവാർഡ് (2014)
## അവലംബം


വർഗ്ഗം:1981-ൽ ജനിച്ചവർ

വർഗ്ഗം:ജനുവരി 4-ന് ജനിച്ചവർ

വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:ഇന്ത്യൻ ബാഡ്മിന്റൻ കളിക്കാർ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:അർജ്ജുന പുരസ്കാരം ലഭിച്ച മലയാളികൾ
മുസ്ലിം എജ്യുക്കേഷണൽ സൊസൈറ്റി

ഇന്ത്യയിലെ മുസ്ലിം വിഭാഗത്തിലെ ‍, പ്രത്യേകിച്ച് കേരളമുസ്ലിംങ്ങളിലെ വിദ്യാഭ്യാസ ഉന്നമനം ലക്ഷ്യം വെച്ച് ഡോ.പി.കെ. അബ്ദുൾ ഗഫൂറിന്റെ നേതൃത്വത്തിൽ 1964-ൽ രൂപവൽകരിക്കപ്പെട്ട ഒരു സംഘടനയാണ്‌ **മുസ്ലിം എജുക്കേഷനൽ സൊസൈറ്റി** അഥവാ **എം.ഇ.എസ്.** 
## ചരിത്രം
1964-ൽ കോഴിക്കോട് വെച്ച് ഡോ. പി.കെ. അബ്ദുൽ ഗഫൂർ ആണ്‌ എം.ഇ.എസ്. സ്ഥാപിച്ചത്. 2007 ൽ ഡോ. ഗഫൂറിന്റെ മരണത്തെ തുടർന്ന് അദ്ദേഹത്തിന്റെ മകൻ പി.എ. ഫസൽ ഗഫൂർ എം.ഇ.എസിന്റെ അദ്ധ്യക്ഷനായി തിരഞ്ഞെടുക്കപ്പെട്ടു. 
കേരളത്തിലും ഇന്ത്യക്ക് പുറത്ത് ഗൾഫ് രാജ്യങ്ങളിലും എം.ഇ.എസിന്‌ വിവിധ വിദ്യാഭ്യാസ സ്ഥാപനങ്ങളുണ്ട്
## വിവരണം
മുസ്ലീം സമൂഹത്തിന് പ്രാധാന്യം നൽകുമ്പോഴും മതേതരമൂല്യങ്ങളിൽ ഉറച്ചു നിൽക്കുകയും മറ്റു സമൂദായങ്ങൾക്ക് വിദ്യാഭ്യാസത്തിലും തൊഴിലിലും പ്രാധാന്യം നൽകി വരുന്നു. 
ഭാരതത്തിലെ ഏറ്റവും വലിയ വിദ്യാഭ്യാസ സ്ഥാപനമായ മുസ്ലീം എജ്യൂക്കേഷണൽ സൊസൈറ്റിക്ക് 20000 ലേറെ സജീവ അംഗങ്ങളുണ്ട്. 85000 ലധികം വിദ്യാർത്ഥികളും 15000 ത്തോളം ജീവനക്കാരുമുണ്ട്. 

## എം.ഇ.എസ്. സ്ഥാപനങ്ങൾ

*ശാസ്ത്ര-മാനവിക കലാലയങ്ങൾ - 18
*പ്രൊഫഷണൽ സ്ഥാപനങ്ങൾ - 10
*ഹയർ സെക്കണ്ടറി സ്‌കൂളുകൾ - 12
*സി ബി എസ് സി സ്‌കൂളുകൾ - 36
*മറ്റു സ്ഥാപനങ്ങൾ           - 74

## പ്രധാന കലാലയങ്ങൾ
*എം.ഇ.എസ്. മമ്പാട് കോളേജ്‌,മമ്പാട്
*എം.ഇ.എസ്. പൊന്നാനി കോളേജ്, പൊന്നാനി
*എം.ഇ.എസ്. കെ.വി.എം കോളേജ്, വളാഞ്ചേരി
*എം.ഇ.എസ്. കല്ലടി കോളേജ്, മണ്ണാർകാട്
*അസ്മാബി കോളേജ്, കൊടുങ്ങല്ലൂർ
*എം.ഇ.എസ്. കോളേജ് മാറമ്പള്ളി,ആലുവ
*എം.ഇ.എസ്. കോളേജ് നെടുങ്കണ്ടം

## പ്രൊഫഷണൽ സ്ഥാപനങ്ങൾ
### ആരോഗ്യരംഗം
*എം.ഇ.എസ്. മെഡിക്കൽ കോളേജ്, പെരിന്തൽമണ്ണ
*എം.ഇ.എസ്. ദന്തൽ കോളേജ്, പെരിന്തൽമണ്ണ
*എം.ഇ.എസ്. നഴ്‌സിംഗ് കോളേജ്, പെരിന്തൽമണ്ണ
*എം.ഇ.എസ്. ഇൻസ്റ്റിസ്റ്റ്യൂട്ട് ഓഫ് പാരാമെഡിക്കൽ സയൻസസ്, പെരിന്തൽമണ്ണ

### ശാസ്ത്ര-സാങ്കേതികം
*എം.ഇ.എസ്. കോളേജ് ഓഫ് എഞ്ചിനിയറിംഗ്, കുറ്റിപ്പുറം
*എം.ഇ.എസ്. ഇൻസ്റ്റിസ്റ്റ്യൂട്ട് ഓഫ് ടെക്‌നോളജി & മാനേജ്‌മെന്റ്, കൊല്ലം
*എം.ഇ.എസ്. കോളേജ് ഓഫ് എഞ്ചിനിയറിംഗ് & ടെക്‌നോളജി, കുന്നുകര, ആലുവ
*എം.ഇ.എസ്. സ്‌കൂൾ ഓഫ് ആർക്കിടെക്ചർ, കുറ്റിപ്പുറം
*എം.ഇ.എസ്. സ്‌കൂൾ ഓഫ് ആർക്കിടെക്ചർ, കക്കോടി, കോഴിക്കോട്
*എം.ഇ.എസ്. അഡ്വാൻസ്ഡ് ഇൻസ്റ്റിസ്റ്റ്യൂട്ട് ഓഫ്  മാനേജ്‌മെന്റ്&ടെക്‌നോളജി , മാറമ്പള്ളി, ആലുവ

## അവലംബം

വർഗ്ഗം:ഇന്ത്യയിലെ സംഘടനകൾ
വർഗ്ഗം:മുസ്ലിം സംഘടനകൾ
ട്രാവൻകോറിക്ക

**ട്രാവൻകോറിക്ക** എന്ന സ്പീഷീസിൽ 130-ൽ അധികം  ജീവ ജാലങ്ങൾ  കാണപ്പെടുന്നു. പശ്ചിമഘട്ടത്തിൽ നിന്നുള്ളവയാണ്. ഇവ പൊതുവെ രേഖപ്പെടുത്തിയത് തിരുവിതാംകൂർ ഭാഗത്ത് ആയിരുന്നു..  അതിനാലാണ് അവയ്ക്ക് 'ട്രാവൻകോറിക്ക'കൾ എന്ന പേരു കിട്ടിയത്. 

## ജീവികൾ
ഇതിൽ പ്രധാനപ്പെട്ടവയാണ് ട്രാവൻകൂർ ആമ ഇവ വംശനാശ ഭീഷണി നേരിടുന്നവയാണ്. ഈ ആമകളെ ചുരൽ ആമ എന്നും അറിയപ്പെടുന്നു.

വർഗ്ഗം:ജന്തുജാലം
പി.കെ. അബ്ദുൽ ഗഫൂർ

മുസ്ലിം എജുക്കേഷനൽ സൊസൈറ്റിയുടെ സ്ഥാപകപ്രസിഡന്റും മുസ്ലിം സമുദായത്തിന്റെ വിദ്യാഭ്യാസ ഉന്നമനത്തിനു വേണ്ടി പ്രവർത്തിച്ചവരിൽ പ്രമുഖനുമാണ്‌‌ **ഡോ. പി.കെ. അബ്ദുൽ ഗഫൂർ**‍‍.  
## ജീവിതം
1929 ഡിസംബർ 25 ന് പടിയത്ത് മണപ്പാട്ട് കൊച്ചു മൊയ്തീൻ ഹാജിയുടേയും കറുകപ്പാടത്ത് കുഞ്ഞാച്ചുമ്മയുടേയും മകനായി ജനനം.1951 ൽ അലീഗഡ് സർവകലാശാലയിൽ നിന്ന് ബിരുദം കരസ്ഥമാക്കിയ ഡോ. ഗഫൂർ, 1957 ൽ കേരള സർവകലാശാലയുടെ ആദ്യ എം.ബി.ബി.എസ് ബാച്ചിൽ ഉൾപ്പെട്ട ആളായിരുന്നു. തുടർന്ന് കേരള സർക്കാറിന്റെ തിരുവനന്തപുരം മെഡിക്കൽ കോളേജിലെ ന്യൂറോ വിഭാഗം അദ്ധ്യാപകനായി. 
ഡോ. ഗഫൂർ കോഴിക്കോട് മെഡിക്കൽ കോളേജിലെ അസോസിയേറ്റ് പ്രൊഫസറായിരുന്നിട്ടുണ്ട്. 1964 ൽ മുസ്ലിം സമുദായത്തിന്റെ സാംസ്കാരിക, വിദ്യാഭ്യാസ,സാമ്പത്തിക ഉന്നമനം ലക്ഷ്യം വെച്ച് ഡോ.ഗഫൂറും ഒരു കൂട്ടം യുവമുസ്ലിം വിദ്യാസമ്പന്നരും ചേർന്നാണ്‌‌ എം.ഇ.എസ്. സ്ഥാപിച്ചത്. 1984 മുതൽ ഇന്ത്യയിലെ ഏറ്റവും കൂടുതൽ സ്കോളർഷിപ്പ് വിതരണം ചെയ്യപ്പെടുന്ന സ്ഥാപനമായി എം.ഇ.എസ്. വളർന്നു. 

1984 മെയ് 23 ന് 54-ആം വയസ്സിൽ ഡോ. ഗഫൂർ മരണമടഞ്ഞു.

## അവലംബം

# MES efforts draw praise - The Hindu  17 August 2007 
# http://www.hindu.com/2007/07/03/stories/2007070353340300.htm 
# http://www.hindu.com/2009/06/23/stories/2009062351390300.htm
# http://www.sebi.gov.in/investor/stockexchadd.html 
# http://www.meskerala.com/jit00-homes/kochi.htm
സുകൃതം (ചലച്ചിത്രം)

ഹരികുമാറിന്റെ സംവിധാനത്തിൽ മമ്മൂട്ടി, മനോജ്‌ കെ. ജയൻ, നരേന്ദ്ര പ്രസാദ്, ഗൗതമി തടിമല്ല എന്നിവർ പ്രധാന വേഷങ്ങളിൽ അഭിനയിച്ച് 1994-ൽ പ്രദർശനത്തിനിറങ്ങിയ ഒരു മലയാള ചലച്ചിത്രമാണ് ***സുകൃതം***. ഈ ചിത്രത്തിലെ അഭിനയത്തിന് മമ്മൂട്ടിക്ക് മികച്ച നടനുള്ള സംസ്ഥാന ചലച്ചിത്ര പുരസ്കാരം ലഭിച്ചു. ചന്ദ്രകാന്ത് ഫിലിംസിന്റെ ബാനറിൽ നിർമ്മിച്ച ഈ ചിത്രം വിതരണം ചെയ്തത് ചന്ദ്രകാന്ത് റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് എം.ടി. വാസുദേവൻ നായർ ആണ്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക് സംഗീതം പകർന്നത് രവി ബോംബേ ആണ്. പശ്ചാത്തല സംഗീതം ഒരുക്കിയിരിക്കുന്നത് ജോൺസൺ.
; ഗാനങ്ങൾ
# കടലിന്നഗാധമാം നീലിമയിൽ – കെ.ജെ. യേശുദാസ്, കെ.എസ്. ചിത്ര
# സഹസ്ര ദലസം – കെ.ജെ. യേശുദാസ്, കോറസ്
# ബന്ധങ്ങളേ ജന്മാന്തര സ്നേഹ ബന്ധങ്ങളേ – കെ.എസ്. ചിത്ര
# പോരൂ എന്നൊടൊത്തുണരുന്ന പുലരികളേ – കെ.ജെ. യേശുദാസ്

## അണിയറ പ്രവർത്തകർ

## പുരസ്കാരങ്ങൾ
; 1994 ദേശീയ ചലച്ചിത്ര പുരസ്കാരം
* മികച്ച മലയാള ചലച്ചിത്രം
* മികച്ച സംഗീത സംവിധാനം – ബോംബെ രവി (പരിണയം എന്ന ചിത്രത്തിനും കൂടി ചേർത്ത്)
* മികച്ച പശ്ചാത്തല സംഗീതം – ജോൺസൺ
; മറ്റ് പുരസ്കാരങ്ങൾ
* കേരള സംസ്ഥാന ചലച്ചിത്ര പുരസ്കാരം മികച്ചനടൻ – മമ്മൂട്ടി
* കേരള ഫിലിം ക്രിട്ടിക്സ് അവാർഡ് – മികച്ച നടൻ – മമ്മൂട്ടി
 
## പുറത്തേക്കുള്ള കണ്ണികൾ
* 
* ''സുകൃതം''  – മലയാള സംഗീതം.ഇൻഫോ
* പോപ്കോൺ ഇന്ത്യയിൽ

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
ഐബീരിയൻ ചിത്രത്തവള

ഡിസ്കൊഗ്ലൊസ്സിഡൈ കുടുംബത്തിൽപ്പെട്ട ഒരിനം തവളയാണ് **ഐബീരിയൻ ചിത്രത്തവള**{ഇംഗ്ലീഷ്:**Iberian Painted Frog**). പോർച്ചുഗലിലും സ്പെയിനിലുമാണ് ഇത്തരം തവളകളെ കൂടുതലായും കാണപ്പെടുന്നത്. ഡിസ്കൊഗ്ലൊസ്സസ് ജനിസ്സിലുൾപ്പെടുന്ന ഇവയുടെ ശാസ്ത്രീയ നാമം ഡിസ്കൊഗ്ലൊസ്സസ് ഗൽഗനോയി (*Discoglossus galganoi*) എന്നാണ്. സമശീതോ​ഷ്ണ കാടുകൾ, സമശീതോ​ഷ്ണ കുറ്റിക്കാടുകൾ, മണൽ തിട്ടകൾ, ഇടവിട്ടിടവിട്ടുവരുന്ന നദികൾ, ഇടവിട്ടിടവിട്ടുവരുന്ന ശുദ്ധജല ചതു​പ്പുകൾ, പുൽ​പ്പറമ്പുകൾ, കൃഷി സ്ഥലങ്ങൾ എന്നിവിടങ്ങളാണ് ഇവയുടെ ആവാസ മേഖലകൾ.

## അവലംബം
* Bosch, J., Beja, P., Tejedo, M., Lizana, M., Martínez-Solano, I., Salvador, A., García-París, M. & Gil, E.R. 2004.  Discoglossus galganoi.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
പ്രാദേശിക സഹകരണത്തിനുള്ള ദക്ഷിണേഷ്യൻ സംഘടന

ദക്ഷിണേഷ്യ   ദാരിദ്ര്യം ഇല്ലാതാക്കാനും ഇത് പ്രവർത്തിക്കുന്നു. 

പ്രാദേശിക സഹകരണത്തിനുള്ള ദക്ഷിണേഷ്യൻ സംഘടന എന്നാണ്‌ സാർക്ക്‌ എന്നതിന്റെ മലയാള പൂർണ്ണരൂപം (South Asian Association for Regional Cooperation). ഇന്ത്യ, നേപ്പാൾ,  പാകിസ്താൻ, ബംഗ്ലാദേശ്‌, ഭൂട്ടാൻ, മാലിദ്വീപ്‌, ശ്രീലങ്ക എന്നീ രാജ്യങ്ങൾ ചേർന്ന് 1985 ഡിസംബർ 8 ന് ആണ്‌ ഈ സംഘടന സ്ഥാപിച്ചത്. 2007 ൽ അഫ്ഗാനിസ്ഥാൻ സാർകിൽ അംഗമായി. ഇതോടെ അംഗരാജ്യങ്ങളുടെ എണ്ണം എട്ടായി ഉയർന്നു. 

എല്ലാ വർഷവും ഡിസംബർ 8 സാർക്ക് ചാർട്ടർ ദിനമായി ആചരിക്കുന്നു.

ദക്ഷിണേഷ്യൻ രാജ്യങ്ങളുടെ പരസ്‌പരമുള്ള സാമ്പത്തിക, സാമൂഹിക, സാങ്കേതികവും, സാംസ്‌ക്കാരികവുമായ സഹകരണം എന്നതാണ്‌ ഇതിന്റെ പ്രധാന ലക്ഷ്യം. സംഘടനയുടെ ആസ്ഥാനം സ്ഥിതിചെയ്യുന്നത്‌ നേപ്പാളിലെ കാഠ്‌മണ്ഡുവിലാണ്‌. ഇംഗ്ലീഷ്‌ ആണ്‌ സംഘടനയുടെ ഔദ്യോഗിക ഭാഷ. 

ബംഗ്ലേദേശ്‌ പ്രസിഡന്റായിരുന്ന സിയാഉർ റഹ്‌മാൻ ആണ്‌ തെക്കനേഷ്യൻ രാജ്യങ്ങളുടെ കൂട്ടായ്മ എന്ന ആശയത്തിന്‌ തുടക്കമിട്ടത്‌. സംഘടന രൂപവത്‌ക്കരിക്കുന്നതിന്റെ മുന്നോടിയായി നിരവധി സമ്മേളനങ്ങൾ നടന്നിട്ടുണ്ട്‌. 2002 ഏപ്രിലിൽ ശ്രീലങ്കയിലെ കൊളൊമ്പൊയിൽ നടന്ന സമ്മേളനത്തിൽ വിവിധ രാജ്യങ്ങളിലെ വിദേശ കാര്യ സെക്രട്ടറിമാർ പങ്കെടുത്തു. 2007 ഏപ്രിൽ മൂന്നിനാണ്‌ അഫ്‌ഗാനിസ്ഥാനെ ഈ സംഘടനയിൽ ഉൽപ്പെടുത്തിയത്‌.

## ഉദ്ദേശ്യങ്ങൾ

* ദക്ഷിണേഷ്യൻ രാജ്യങ്ങളിലെ ജനങ്ങളുടെ ക്ഷേമത്തിനാും പുരോഗതിയേയും പ്രോത്സാഹിപ്പിക്കുക
* മറ്റു രാജ്യങ്ങളുമായുള്ള ബന്ധം

## നിലവിലെ അംഗങ്ങൾ
ഇന്ത്യ 
നേപ്പാൾ 
പാകിസ്താൻ 
ബംഗ്ലാദേശ്‌
ഭൂട്ടാൻ 
മാലിദ്വീവ്‌സ്‌ 
ശ്രീലങ്ക
അഫ്‌ഗാനിസ്ഥാൻ

## നിരീക്ഷക രാജ്യങ്ങൾ (Observers)
അമേരിക്ക(USA)
ആസ്‌ത്രേലിയ
ഇറാൻ
ചൈന
ജപ്പാൻ
ദക്ഷിണ കൊറിയ
മൗറീഷ്യസ്‌
മ്യാൻമാർ
യൂറോപ്പ്യൻ യൂണിയൻ

വർഗ്ഗം:സാർക്ക്
ലോക തപാൽ ദിനം

right|thumb|ഇന്ത്യയിലെ തപാൽ പെട്ടി
ഒക്ടോബർ 9 ലോകമെങ്ങും തപാൽ ദിനമായി ആചരിക്കുന്നു. രാജ്യാന്തര തപാൽ യൂണിയന്റെ ആഹ്വാനപ്രകാരമാണ് ഈ ദിവസം ലോക തപാൽ ദിനമായി ആചരിക്കുന്നത്. 1874 - ലാണ് ഇതിനു തുടക്കം കുറിച്ചത്. ഇന്ത്യയിൽ ഒക്ടോബർ 10 - ന് ദേശീയ തപാൽ ദിനമായി ആചരിക്കുന്നു.

## അവലംബം

വർഗ്ഗം:ഒക്ടോബർ 9
വാസന്തിയും ലക്ഷ്മിയും പിന്നെ ഞാനും

വിനയന്റെ സംവിധാനത്തിൽ കലാഭവൻ മണി, സായി കുമാർ, പ്രവീണ, കാവേരി, വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***വാസന്തിയും ലക്ഷ്മിയും പിന്നെ ഞാനും***. തൃവേണി പ്രൊഡക്ഷൻസിന്റെ ബാനറിൽ കബീർ, പി.എ. ലത്തീഫ്, വിന്ധ്യൻ എന്നിവർ ചേർന്ന് നിർമ്മിച്ചിരിക്കുന്ന ഈ ചിത്രം സർഗ്ഗം സ്പീഡ് റിലീസ് ആണ് വിതരണം ചെയ്തത്.
ഈ ചിത്രത്തിന്റെ കഥ വിനയന്റേതാണ്. തിരക്കഥയും സംഭാഷണവും രചിച്ചിരിക്കുന്നത് ജെ. പള്ളാശ്ശേരി ആണ്. ഈ ചിത്രത്തിലെ അഭിനയത്തിന് കലാഭവൻ മണിക്ക് 1999-ലെ ദേശീയ-സംസ്ഥാന ചലച്ചിത്രപുരസ്കാരങ്ങളിൽ പ്രത്യേക ജൂറി പുരസ്കാരം ലഭിച്ചു.

## അഭിനേതാക്കൾ

## സംഗീതം
യൂസഫലി കേച്ചേരി എഴുതിയ ഗാനങ്ങളുടെ സംഗീതസംവിധാനം നിർവ്വഹിച്ചത് മോഹൻ സിതാര ആണ്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്. ഈ ചിത്രത്തിലെ 'ചാന്ത് പൊട്ടും ചങ്കേലസ്സും...' എന്ന് തുടങ്ങുന്ന ഗാനത്തിന് എം.ജി. ശ്രീകുമാറിന് മികച്ച ഗായകനുള്ള ദേശീയ ചലച്ചിത്രപുരസ്കാരം രണ്ടാമത്തെ തവണ ലഭിച്ചു.
; ഗാനങ്ങൾ
# ആലിലക്കണ്ണാ നിന്റെ മുരളിക – കെ.ജെ. യേശുദാസ്
# പ്രകൃതീശ്വരി – കെ.ജെ. യേശുദാസ്
# തേനാണുനിൻ സ്വരം – കെ.എസ്. ചിത്ര
# ചാന്ത് പൊട്ടും ചങ്കേലസ്സും – എം.ജി. ശ്രീകുമാർ
# കാട്ടിലെ മാനിന്റെ തോലുകൊണ്ടുണ്ടാക്കി – കലാഭവൻ മണി
# തേങ്ങാപൂളും കൊക്കിലൊതുക്കി – കെ.ജെ. യേശുദാസ്, സുജാത മോഹൻ
# തേങ്ങാപ്പൂളും കൊക്കിലൊതുക്കി – കെ.ജെ. യേശുദാസ്
# കണ്ണുനീരിനും ചിരിയ്ക്കാനറിയാം – കെ.ജെ. യേശുദാസ്
# തേനാണുനിൻ സ്വരം – കെ.ജെ. യേശുദാസ്
# ആലിലക്കണ്ണാ നിന്റെ – കെ.എസ്. ചിത്ര

## അണിയറ പ്രവർത്തകർ

## പുരസ്കാരങ്ങൾ
; ദേശീയ ചലച്ചിത്രപുരസ്കാരം 1999
* മികച്ച ഗായകൻ – എം.ജി. ശ്രീകുമാർ
* പ്രത്യേക ജൂറി പുരസ്കാരം – കലാഭവൻ മണി

## പുറത്തേക്കുള്ള കണ്ണികൾ
* 
* ''വാസന്തിയും ലക്ഷ്മിയും പിന്നെ ഞാനും'' – മലയാളസംഗീതം.ഇൻഫോ
* http://popcorn.oneindia.in/title/4108/vasanthiyum-lakshmiyum-pinne-njaanum.html 

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:അളഗപ്പൻ ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
യൂറോപ്യൻ മൺവെട്ടിക്കാലൻ തവള

പെലൊബാറ്റിഡൈ കുടുംബത്തിലെ ഒരിനം പേക്കാന്തവളയാണ് **യൂറോപ്യൻ മൺവെട്ടിക്കാലൻ തവള**(ഇംഗ്ലീഷ്:**European Spadefoot Toad**). പെലൊബാറ്റസ്(Pelobates) എന്ന ഏക ജനുസ്സ് മാത്രമേ ഈ കുടുംബത്തിലുള്ളു. ജന്മദേശം യൂറോപ്പായ ഇവയെ മെഡിറ്ററേനിയൻ, വടക്കു പടിഞ്ഞാറൻ ഏഷ്യ, പടിഞ്ഞാറൻ ഏഷ്യ എന്നിവിടങ്ങളിൽ ഇവയെ കാണപ്പെടുന്നു.

## ശരീര ഘടന
യൂറോപ്യൻ മൺവെട്ടിക്കാലൻ തവളക്കൾക്കിടയിൽ വലിപ്പം കൂടുതലും കുറവുമുള്ളതുമായ തവളകളുണ്ട്. പത്ത് സെന്റിമീറ്റർ വലിപ്പം വയ്ക്കുന്ന ഇവയ്ക്ക് അവ്യക്തമായ നിറമാണുളളത്. മണ്ണിൽ മാളങ്ങൾ തുരന്നുണ്ടാക്കി അതിനുള്ളിലാണ് ഇവ താമസിക്കാറുള്ളത്. പാദത്തിന്റെ ഒരു വശത്തായി മൺവെട്ടി പോലുള്ള സവിശേഷമായ ഒരവയവമുണ്ട്. ഇവയുടെ പേരിനു നിദാനമായി വർത്തിക്കുന്ന ഈ അവയവമുപയോഗിച്ചാണ് ഇവ മണ്ണിൽ കുഴികളുണ്ടാക്കുന്നത്. ഈ കുഴികളിൽ നിന്ന് മഴക്കാലാത്താണ് ഇവ കൂടുതലായി പുറത്ത് വസിക്കാറുള്ളത്, ഈ കാലയളവിലാണ് പ്രജനനത്തിനു തിരഞ്ഞെടുക്കാറുള്ളത്.

ഈ ജനുസ്സലെ വാൽമാക്രികൾ വെള്ളത്തിൽ ജീവിക്കുന്നവയാണ്. വെള്ളം കുറച്ച നാളുകളിൽ കെട്ടികിടക്കുന്ന താൽക്കാലിക കുളങ്ങളിലാണ് ഇവ മുട്ടയിടുന്നത്, രണ്ടാഴ്ചയ്ക്കുള്ളിൽ കായാന്തരണം പൂർണ്ണമാകുകയും ചെയ്യുന്നു. വാൽമാക്രികൾ തങ്ങളുടെ കൂട്ടത്തിലുള്ള വാൽമാക്രികളേയും ആഹാരമാക്കാറുണ്ട്.

## വർഗ്ഗീകരണം
കുടുംബം പെലൊബാറ്റിഡൈ
* ജനുസ്സ് **''പെലൊബാറ്റസ്**
** പടിഞ്ഞാറൻ മൺവെട്ടിക്കാലൻ തവള&nbsp; (*Pelobates cultripes*)
** സാധാരണ മൺവെട്ടിക്കാലൻ തവള&nbsp; (*Pelobates fuscus*)
** കിഴക്കൻ മൺവെട്ടിക്കാലൻ തവള&nbsp; (*Pelobates syriacus*)
** മൊറോക്കൻ മൺവെട്ടിക്കാലൻ തവള&nbsp; (*Pelobates varaldii*)
## അവലംബം

*
*
*
## പുറത്തേക്കുള്ള കണ്ണികൾ

വർഗ്ഗം:തവളകൾ
ഉണ്ണിയാടീചരിതം

പതിനാലാം ശതകത്തിന്റെ അവസാനം ഉണ്ടായ ചമ്പൂകാവ്യം. ശൃംഗാരവർണനാ പ്രധാനമായ മണിപ്രവാളകാവ്യമാണിത്. അപൂർണമാണ് ലഭ്യമായിട്ടുള്ള ഗ്രന്ഥം.സ്ത്രീസൗന്ദര്യപ്രശംസയെ കേന്ദ്രമാക്കിക്കൊണ്ട്   രചിച്ച വർണനപ്രധാനമായ കാവ്യമാണിത്.14-ാം ശതകത്തിലെ കേരളത്തിലെ സാമൂഹികസ്ഥിതിയിലേക്കു വെളിച്ചം വീശുന്ന കൃതിയാണ് ഇത് .
## രചയിതാവ്
ഉണ്ണിയാടിക്ക് പന്ത്രണ്ടുവയസ്സായപ്പോൾ രാജസദസ്യനായിരുന്ന ദാമോദരച്ചാക്യാർ എഴുതിയ കാവ്യമാണ് ഉണ്ണിയാടീചരിതം. ഓടനാടു വാണിരുന്ന ഇരവികേരളവർമ്മന് ചെറുകര കുട്ടത്തി എന്ന നർത്തകിയിൽ ജനിച്ച പുത്രിയാണ് ഉണ്ണിയാടി.
മഹോദയപുരത്തു രാമവർമ്മനുമൊത്തുള്ള ഉണ്ണിയാടിയുടെ വിവാഹം ശിവവിലാസം എന്ന കാവ്യത്തിൽ ഇദ്ദേഹം തന്നെ വർണ്ണിക്കുന്നുണ്ട്. 
## ഇതിവ്യത്തം
ഒരിക്കൽ പ്രാവൃട്ട് എന്നു പേരുള്ള ഗന്ധർവ സുന്ദരിയുമായി ചന്ദ്രൻ രമിച്ചതറിഞ്ഞ് ചന്ദ്രപത്‌നിയായ രോഹിണി ശപിച്ചതിനാൽ പ്രാവൃട്ട് കായംകുളം രാജാവിന്റെയും ചെറുകര കുട്ടത്തിയുടെയും മകളായി കിയൂർ ക്ഷേത്രത്തിനു സമീപമുള്ള മറ്റത്ത് നരചിങ്ങമണ്ണൂർ കൊട്ടാരത്തിൽ ജനിച്ചുവെന്നാണ് പൂർവകഥ. ഭൂമിയിൽ നിന്നു പുറപ്പെട്ട ഒരു പാട്ടുകേട്ട് ആകൃഷ്ടനായ ചന്ദ്രൻ ആ പാട്ട് ആരുടേതെന്ന് അന്വേഷിച്ചുവരാൻ സുവാകനെയും മതിദീപനെയും നിയോഗിച്ചു. അവർ അഞ്ചാം ദിവസം തിരിച്ചുചെന്ന് ചന്ദ്രനെ വിവരമറിയിച്ചു. അവരുടെ വാക്കുകളിൽ ഭൂലോകം, കേരളം, തൃശൂർ, കൊടുങ്ങല്ലൂർ, ഓടനാട്, കിയൂർ, മറ്റം എന്നീ പ്രദേശങ്ങളെക്കുറിച്ചുള്ള വർണന മനോഹരമായി കവി നിർവഹിച്ചിരിക്കുന്നു. തുടർന്ന് ചെറുകരക്കുട്ടത്തി, ഉണ്ണിയാടി, ഓരോ കാര്യലാഭത്തിനായി നരചിങ്ങമണ്ണൂർ കൊട്ടാരത്തിൽ വന്ന ആളുകൾ, ശൃംഗാര പദ്യരചനയിൽ മുഴുകിക്കഴിയുന്ന കവികൾ തുടങ്ങിയവരെ വർണിച്ചിട്ടുണ്ട് . ഇത്രയും ഭാഗമേ കിട്ടിയിട്ടുള്ളൂ.രചനാസൗഷ്ഠവത്തിൽ ഈ കാവ്യം മികച്ചുനിൽക്കുന്നു. ഗദ്യഭാഗങ്ങളും ശ്ലോകങ്ങളും ഇടകലർത്തിയിരിക്കുന്നു. പലേടത്തും ഗദ്യമാണ് കൂടുതൽ കാണുന്നത്. പിൽക്കാല മലയാള കവിതയിൽ പ്രചാരം നേടിയ വൃത്തങ്ങളുടെ ഛായയുള്ള താളാത്മകഗദ്യവും ഇടയ്ക്കു കാണുന്ന ദണ്ഡകവും ഈ കൃതിയെ ആകർഷകമാക്കുന്നു.

വർഗ്ഗം:മലയാളചമ്പുക്കൾ
വർഗ്ഗം:പ്രാചീനമലയാളസാഹിത്യം
ഗീതകം

ലഘുഗാനം എന്ന് അർത്ഥം. ഗാനാത്മകമായ കാവ്യരൂപങ്ങളിൽ ഒന്ന്. ഉത്പത്തി സിസിലിയിൽ നിന്നാണ്. ഇറ്റാലിയൻ പദമായ *Sonnetto*യിൽ നിന്നും ഉത്ഭവം. ഈ പദത്തിനു് ചെറിയ ശബ്ദം എന്നർത്ഥം. ആത്മനിഷ്ഠമായ കാവ്യമാണിത്. 
## സവിശേഷതകൾ
ഒരേയൊരാശയം പതിനാലുവരിയിൽ ആവിഷ്കരിക്കുന്നു. ഘടനയിലും പ്രാസവിന്യാസത്തിലും പ്രത്യേകനിയമങ്ങളുണ്ട്. അന്ത്യപ്രാസം ഉണ്ടാവണം. ഏകാഗ്രതയും ഹ്രസ്വതയും മുഖമുദ്ര. സംഗീതോപകരണം മീട്ടി പാടാനുള്ളവയായിരുന്നു ഇവ. 
## ഇറ്റാലിയൻ മാതൃക
വരികൾ എട്ടും ആറുമായി രചിക്കപ്പെടുന്നു. ആദ്യത്തെ എട്ടുവരി രണ്ടു ചതുഷ്പദികളായി തിരിഞ്ഞിരിക്കും. പിന്നത്തെ ആറുവരി രണ്ടു ത്രിപദികളും. 
## ഇംഗ്ലീഷ് മാതൃക
ആദ്യം മൂന്നു ചതുഷ്പദികൾ. ഒടുവിലത്തെ രണ്ടു വരി ഉച്ചസ്ഥായിയിലെത്തുന്നു. 
### പ്രമുഖർ
ഷേക്സ്പിയർ, മിൽട്ടൺ, സ്പെൻ‌സർ, വേഡ്സ്വർത്ത്.
### മലയാളത്തിൽ
വേണ്ടത്ര ചലനങ്ങളുണ്ടായില്ല. എം. പി. അപ്പൻ, കൃഷ്ണൻ പറപ്പിള്ളി എന്നിവരുടെ ഗീതകങ്ങളുണ്ടായിട്ടുണ്ട്.
## അവലംബം

വർഗ്ഗം:ഗീതകങ്ങൾ
ബിരിയാണിക്കൈത

ബിരിയാണിയടക്കമുള്ള ഭക്ഷണപദാർത്ഥങ്ങൾക്ക് ഗന്ധം നൽകാൻ ഉപയോഗിക്കുന്ന ഒരു സസ്യമാണ് **ബിരിയാണിക്കൈത** അഥവാ **രംഭ**. ശാസ്ത്രനാമം പൻഡാനസ് അമാരില്ലി ഫോളിയസ്(Pandanus Amaryllifolius). പൂക്കൈത അഥവാ തഴയുടെ ഒരു അലങ്കാരരൂപമാണ് ഈ ചെടി. തഴയുടെ ഇലയുടെ വശങ്ങളിൽ ധാരാളം മുള്ളുകളുണ്ടെങ്കിൽ, ബിരിയാണിക്കൈതയിൽ ഈ മുള്ളുകൾ ഉണ്ടാകാറില്ല. എല്ലാ വശങ്ങളിലേക്കും വീതി കുറഞ്ഞ നീളമുള്ള ഇലകൾ കാണുവാൻ ഭംഗി ഉള്ളതിനാൽ അലങ്കാരച്ചെടിയായി ഉപയോഗിക്കുന്നു. മൊളുക്കാസ് ദ്വീപാണ് ഈ ചെടിയുടെ സ്വദേശം. ഇതിൽ പൂക്കളുണ്ടാകാറില്ല. പൂർണ്ണ വളർച്ചയെത്തിയ ഒരു ചെടി അഞ്ച് അടി വരെ ഉയരം വയ്ക്കും. ആസറ്റൈൽ പൈറോളിൻ എന്ന രാസവസ്തുവാണ് ഇതിന് ഗന്ധം നൽകുന്നത്. ഇലയുടെ അടിയിൽ കാണുന്ന സൂക്ഷ്മനാരുകളിലാണ് ഈ രാസവസ്തു സൂഷിച്ചിരിക്കുന്നത്. ഇല വെയിലത്ത് ഉണക്കുകയോ, വെള്ളത്തിലിട്ട് തിളപ്പിക്കുകയോ ചെയ്യുമ്പോെഴാണ് ബിരിയാണിയുടെ ഗന്ധം പുറത്തു വരിക.

സാധാരണ തയ്യാറാക്കാറുള്ള ചോറിൽ ഈ ഇലയിടുന്നതോടെ പ്രത്യേകം രുചി കൈവരുന്നതു കൊണ്ട് മലബാറിൽ **ചോറ്റോല** എന്ന പേരിലാണിതറിയപ്പെടുന്നത്.

## അവലംബം

## പുറത്തേക്കുള്ള കണ്ണികൾ

* Spices: ''P. amaryllifolius''

വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:പൻഡാനേസീ
വർഗ്ഗം:കേരളത്തിലെ സസ്യജാലം
വിലാപകാവ്യം

ദുഃഖപൂർണമായ മനോവികാരങ്ങൾക്ക് പ്രാധാന്യം നല്കുന്ന കാവ്യം. വികാരപ്രധാനവും ചിന്താപ്രധാനവുമാണിവ. ഖണ്ഡകാവ്യശാഖയിൽ ഉൾപ്പെടുന്ന കാവ്യപ്രസ്ഥാനമാണിത്. Elegy എന്നാണ് ഇംഗ്ലീഷിൽ ഇതിനു പേര്. ഗ്രീക്കുപദമായ elegeiaയിൽ നിന്നാണ് ഇതിന്റെ നിഷ്പത്തി.
## പ്രത്യേകതകൾ
വ്യതിരിക്തമായ ജീവിതാനുഭവങ്ങളുമായി ബന്ധപ്പെട്ട് മൗലികമായുള്ളതും പരിണാമവിധേയവുമായവയെ ദാർശനികപശ്ചാത്തലത്തിൽ പരിശോധിക്കുകയാണ് വിലാപകാവ്യത്തിന്റെ പൊതുസ്വഭാവം. വ്യക്തിപരമായ നഷ്ടങ്ങളുടെ വിലാപമെന്ന് പാശ്ചാത്യർ ഇതിനെ വിവരിക്കുന്നു. കവിയുടെ തീവ്രമായ ജീവിതാനുഭവങ്ങളുമായി ബന്ധപ്പെട്ട് രചിക്കുന്ന ഇത് ആത്മനിഷ്ഠവിഭാഗത്തിലാണ് ഉൾപ്പെടുന്നത്. വൈയക്തികമായ സാഹിത്യസൃഷ്ടി എന്ന നിലയ്ക്കുമാത്രമല്ല, മികച്ച സാഹിത്യസംഭാവനകൾ എന്ന വിശാല കാഴ്ചപ്പാടിലും ഇതിന് സാഹിത്യത്തിൽ പ്രഥമസ്ഥാനമാണുളളത്.  അനുവാചകരെക്കൊണ്ട് അവസാന താൾവരെ വായിപ്പിക്കുവാൻ കഴിയുന്ന തരത്തിലുളള മികച്ച കൃതികൾ മലയാളത്തിൽ അംഗുലീപരിമിതമാണെങ്കിൽത്തന്നെയും ഉളളവയിൽ മികച്ചതെന്ന് കരുതുന്ന കൃതികൾ നാം അറിയാതെപോകുന്നത് വലിയ നഷ്ടംതന്നെയാണ്. കാല്പനികതയുമായിട്ടാണ് ഇതിനു ബന്ധം.
ഗ്രീക്കുകാർ വിശാലമായ അർത്ഥത്തിലാണ് എലിജിയെന്ന പേര് ഉപയോഗിച്ചിരുന്നത്. പ്രത്യേകഛന്ദസ്സിൽ എഴുതിയിരുന്നവയായിരുന്നു അത്. എന്നാൽ പിന്നീട് ഉള്ളടക്കത്തെ അടിസ്ഥാനമാക്കി വിലാപകാവ്യമെന്ന പേര് ഉപയോഗിക്കപ്പെട്ടു. മരണം മാത്രമല്ല, ജീവിതത്തിലുണ്ടാകുന്ന നഷ്ടം, തകർച്ച എന്നിവയും വിഷയമാകാം.

## ഉപജ്ഞാതാവ്
ബി.സി. മൂന്നാം ശതകത്തിലെ ഗ്രീക്കുകവിയായ തിയോക്രിറ്റസ്. തൈഴ്സിസ്, ഹാർവെസ്റ്റ് ഹോം എന്നിവ പ്രധാന വിലാപകാവ്യങ്ങൾ. ആട്ടിടയന്മാരുടെ ജീവിതം പശ്ചാത്തലമാക്കിയാണ് ഈ കവിതകൾ എഴുതപ്പെട്ടത്. ഡാഫ് നെയ്ഡ-Daphnaida (1591) യാണ് ഇംഗ്ലീഷിലെ ആദ്യത്തെ വിലാപകാവ്യം. സ്പെൻസറാണ് (Edmund Spenser)രചയിതാവ്.

## മലയാളത്തിൽ
മലയാളത്തിലെ ആദ്യത്തെ വിലാപകാവ്യം സി.എസ്. സുബ്രഹ്മണ്യൻ പോറ്റി എഴുതിയ ഒരു വിലാപം (1903) ആണ്. മകളുടെ മരണത്തിൽ വേദനിക്കുന്ന ഒരച്ഛന്റെ വിലാപമാണിത്. മലയാളത്തിലെ വിലാപകാവ്യപ്രസ്ഥാനത്തിന് അടിത്തറ പാകിയത് വി.സി. ബാലകൃഷ്ണപ്പണിക്കരുടെ ഒരു വിലാപം (1908) ആണ്. 27 പദ്യങ്ങൾ മാത്രമുള്ള ഇത് കാമുകിയുടെ അകാലനിര്യാണത്തിൽ തകർ‌ന്നുപോയ കവിയുടെ ജീവിതദുരന്തത്തെ ആവിഷ്കരിക്കുന്നു. 
### മറ്റു പ്രമുഖർ
പ്രിയവിലാപം –എം.രാജരാജവർമ്മ
കണ്ണുനീർത്തുള്ളി – നാലപ്പാട്ട് നാരായണമേനോൻ
പ്രരോദനം – കുമാരനാശാൻ
ലോകാന്തരങ്ങളിൽ - ബാലാമണിയമ്മ 
തീവ്രരോദനം – മൂലൂർ പത്മനാഭപ്പണിക്കർ
ബാപ്പുജി – വള്ളത്തോൾ നാരായണമേനോൻ
മഹച്ചരമം – വടക്കുംകൂർ രാജരാജവർമ്മ
രമണൻ - ചങ്ങമ്പുഴ കൃഷ്ണപിള്ള (ഗ്രാമീണ നാടകീയ വിലാപകാവ്യം – Pastoral Elegy എന്ന വിഭാഗത്തില്പെടുന്നു.

ഇവനെകൂടി-സച്ചിദാനന്ദൻ

അനുതാപം-കുമാരനാശാൻ

ചിതാഭസ്മം-പാലാ നാരായണൻനായർ

കോഴിക്കോട്ടെ ഒരു രാത്രി-സച്ചിദാനന്ദൻ

ചിതയ്ക്കു മുമ്പിൽ - കടവനാട് കുട്ടിക്കഷ്ണൻ
വ്യക്തിത്വം

**വ്യക്തിത്വം** (**Personality** ) എന്ന പദം ലാറ്റിൻപദമായ (Persona ) എന്ന വാക്കിൽ നിന്നാണ്‌ ഉത്ഭവിച്ചത്‌. നാടക നടന്മാർ വേഷം മാറാൻ വേണ്ടി ഉപയോഗിച്ചിരുന്ന മുഖാവരണം എന്നാണ്‌ ഇതിന്റെ അർത്ഥം. ഒരു ബാഹ്യ പരിസ്ഥിതിയുമായുള്ള വ്യക്തിയുടെ സമായോജന രീതിയെയാണ്‌ വ്യക്തിത്വമെന്ന്‌ പറയുന്നത്‌ .

ജി. ഡബ്ല്യു ആൽപോർട്ടിന്റെ അഭിപ്രായത്തിൽ " ഒരു വ്യക്തിയുടെ സവിശേഷമായ ചിന്തയേയും, വ്യവഹാരത്തെയും നിർണ്ണയിക്കുന്ന കായിക മാനസിക വ്യവസ്ഥയുടെ ചലനാത്മകമായ ആന്തരിക ഘടനയാണ്‌ വ്യക്തിത്വം ."

വ്യക്തിത്വത്തെ നിർവചിക്കുന്ന നിരവധി സിദ്ധാന്തങ്ങൾ രൂപപെട്ടിട്ടുണ്ട്‌. അവയിൽ ചിലത്‌ താഴെ പറയുന്നു
* ഇന സമീപം
* മനോവിശ്ലേഷണ സമീപനം
* വ്യക്തിത്വ സവിശേഷതാ സമീപനം
* മാനവിക സമീപനം
## നിർവചനങ്ങൾ
ആർ.ബി കാറ്റിൽ: ചില പ്രത്യേക സാഹചര്യങ്ങളിൽ ഒരു വ്യക്തി എങ്ങനെ പെരുമാറുന്നു എന്നത് മുൻകൂട്ടി കാണാൻ കഴിയുന്നുണ്ടെങ്കിൽ അത് ആ വ്യക്തിയുടെ വ്യക്തിത്വമാണ്.
## മനോവിശ്ലേഷണ സമീപനം
സിഗ്മണ്ട് ഫ്രോയിഡ്,അന്നാ ഫ്രോയിഡ്,എറിക് എറിക്‌സൺ തുടങ്ങിയവരാണ് സമീപനത്തിന്റെ പ്രധാന വക്താക്കൾ.ഇതി‌ൽ സിഗ്മണ്ട് ഫ്രോയിഡ് ആണ് ഈ സമീപനത്തിന്റെ സ്ഥാപകൻ.മനുഷ്യന്റെ വ്യക്തിത്വത്തെ മനസ്സിലാക്കാൻ മനുഷ്യമനസ്സിനെ മൂന്ന് പ്രധാന ഘട്ടങ്ങളായിട്ടാണ് ഇദ്ദേഹം വിഭജിച്ചത്.
ഇദ് (Id),ഈഗോ(Igo) , സൂപ്പർ ഈഗോ(Super Igo) എന്നിവയാണവ.മാനസിക ഊർജ്ജത്തിന്റെ ആരംഭ ഘട്ടമാണ് ഇദ്.ഏത് വഴിയും ആനന്ദം കണ്ടെത്തുകയെന്നതാണതിന്റെ സ്വഭാവം.സാമൂഹ്യ മൂല്യത്തിനൊന്നും ഈ ഘട്ടത്തിൽ പ്രധാന്യമില്ല.പ്രധാനമായും ശാരീരകമായ ഒരു ആവശ്യമാണത്.(Biological).
മനസ്സിന്റെ ഘടനയിലെ രണ്ടാമത്തെ ഘട്ടമാണ് ഈഗോ.ഒരു വ്യക്തിയുടെ വ്യക്തിത്വത്തെ നിർവചിക്കുന്നത് ഈ ഘട്ടമാണ്.മനശാസ്ത്രപരമായ ഈ ഘട്ടത്തിൽ ഇദിന്റെ ഊർജ്ജത്തെ യാഥാർഥ്യവുമായി ബന്ധപ്പെടുത്തുന്നതും മനസ്സിനെ പാകപ്പെടുത്തുന്നതും ഈഗോ ഘട്ടമാണ്.

മൂന്നാമത്തെ ഘട്ടമാണ് സൂപ്പർ ഈഗോ. ഈ ഭാവത്തിന്ന് രണ്ട് ഘടകങ്ങളുണ്ട് ഒരാളുടെ മനസാക്ഷിയും ഈഗോ ഐഡിയലും. മനസാക്ഷി എന്താണ് ചെയ്യേണ്ടത് എന്ന് തീരുമാനിക്കുന്നു. ഈഗോ ഐഡിയലാകട്ടെ ഒരാളുടെ ആദർശാദിഷ്ടിതമായ ആതമവീക്ഷണമാകുന്നു. ഒരാളുടെ ഈഗോ ഐഡിയലും യഥാർത്ഥപെരുമാറ്റവും തമ്മിലുള്ള താരതമ്യം നടക്കുന്നുണ്ട്. സൂപ്പർ ഈഗോ വിന്റെ രണ്ടു ഭാഗങ്ങളും വളർന്നുവികസിക്കുന്നത് സാംമൂഹ്യ ഇടപെടലുകളിലൂടെ ലഭിക്കുന്ന ജീവിതാനുഭവങ്ങളിലൂടെയാണ്. ഫ്രോയിഡിന്റെ സിദ്ധാന്തപ്രകാരം ഇഡ് ന്റെ ജന്മവാസനകൾക്ക് കരുത്താർന്ന ഒരു സൂപ്പർ ഈഗോ കടിഞ്ഞാണിടുന്നു. ദുർബലമായ സൂപ്പർ ഈഗോ വളരെ വേഗം ജന്മ വാസനകൾക്ക് അടിപ്പെടുകയും ചെയ്യുന്നു.

## ഇന സമീപനം
കാൾ യുങ്ങ്(Carl Jung).വില്യം മാർസൺ(Willaim Marston) എന്നിവർ ഈ സമീപനത്തിന്റെ പ്രധാന വക്താക്കളാണ്.ഈ സമീപനത്തിൽ വ്യക്തികളെ ഇനം തിരിച്ചാണ് അവരുടെ വ്യക്തിത്വം നിർണ്ണയിക്കുന്നത്.ഈ സമീപനപ്രകാരം രണ്ട് തരത്തിലുള്ള ജനങ്ങളുണ്ട്.അന്തർമുഖൻ(introvert),സമൂഹപരതയുള്ളവർ(extrovert) എന്നിങ്ങനെ ജനങ്ങളെ രണ്ടായി തരംതരിക്കുന്നു.

വർഗ്ഗം:മനഃശാസ്ത്രം
ലിയു സിയാബോ

**ലിയു സിയാബോ** (; ജനനം ഡിസംബർ 28 1955) ഒരു ചൈനീസ് മനുഷ്യാവകാശപ്രവർത്തകനും, എഴുത്തുകാരനും, രാഷ്ട്രീയ തടവുകാരനുമാണ്. 

സ്വതന്ത്ര ചൈനീസ് പെൻ സെന്ററിന്റെ പ്രസിഡണ്ടായി 2003 മുതൽ ഇദ്ദേഹം പ്രവർത്തിച്ചു വരുന്നു. പുതിയ ഭരണഘടനയ്ക്കും സ്വതന്ത്ര നീതിന്യായസംവിധാനത്തിനും അഭിപ്രായസ്വാതന്ത്ര്യത്തിനും ആഹ്വാനംചെയ്തുകൊണ്ട് രണ്ടുവർഷംമുമ്പ് തയ്യാറാക്കിയ ചാർട്ടർ 08 എന്ന മനുഷ്യാവകാശ പ്രഖ്യാപനത്തിന്റെ പേരിലാണ് ഭരണകൂടം ഒടുവിൽ അദ്ദേഹത്തെ ജയിലിലടച്ചത്. 2009 ഡിസംബറിൽ നടന്ന വിചാരണയിൽ കോടതി 11 വർഷത്തെ തടവുശിക്ഷയാണ് ലിയുവിനു വിധിച്ചത്. ബെയ്ജിങ്ങിലെ നോർമൽ സർവകലാശാലയിലെ സാഹിത്യ അദ്ധ്യാപകനായിരുന്ന ലിയുവിന് ഇതിന്റെ പേരിൽ  നേരത്തെതന്നെ ജോലി നഷ്ടമായിരുന്നു.

ചൈനീസ് സർക്കാറിന്റെ ജനാധിപത്യധ്വംസനങ്ങൾക്കെതിരെ 1989-ൽ നടന്ന  ടിയാനെൻമൻ സ്‌ക്വയർ വിദ്യാർത്ഥി പ്രക്ഷോഭത്തിന്റെ നേതാക്കളിലൊരാളായിരുന്നു ലിയു സിയാബോ.  ഇതേത്തുടർന്ന് രണ്ടുവർഷത്തോളം ജയിലിലായിരുന്നു. രാജ്യത്തെ ഏകകക്ഷി ഭരണത്തിനെതിരെ ശബ്ദമുയർത്തിയതിന്റെ പേരിൽ 1996-ൽ ലേബർ ക്യാമ്പിലടയ്ക്കപ്പെട്ടു. 

2010-ലെ സമാധാനത്തിനുള്ള നോബൽ സമ്മാനം ലിയു സിയാബോവിനു് നൽകാൻ നോബൽ സമ്മാന സമിതി തീരുമാനിച്ചു. ചൈനയിൽ മനുഷ്യാവകാശസംരക്ഷണത്തിനായി നടക്കുന്ന വളരെ നീണ്ടു നിൽക്കുന്ന പോരാട്ടത്തിന്റെ പ്രതീകമെന്നാണ് ലിയുവിനെ പുരസ്‌കാരസമിതി വിശേഷിപ്പിച്ചത്.

## അവലംബം


വർഗ്ഗം:1955-ൽ ജനിച്ചവർ

വർഗ്ഗം:ഡിസംബർ 28-ന് ജനിച്ചവർ

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:നോബൽ സമ്മാനം നേടിയ ചൈനക്കാർ
തെക്കൻ പാട്ടുകൾ

## ഐതിഹ്യം
നാട്ടിൽ പ്രമാണിമാരായിട്ടുള്ളവരോ അവരുടെ കുടുംബാംഗങ്ങളോ അപമൃത്യുവിന് ഇരയായാൽ ഗതികിട്ടാതെ ആത്മാക്കൾ മാടൻ, യക്ഷി മുതലായ രൂപത്തിൽ അലഞ്ഞുതിരിയുമെന്നും അവരുടെ പ്രീതിക്കുവേണ്ടി ഇത്തരം ഗാനങ്ങൾ ആലപിക്കണമെന്നും ഉള്ള വിശ്വാസം. 
## ശ്രദ്ധേയമായവ
### ഇരവിക്കുട്ടിപ്പിള്ളപ്പോര്
തിരുവിതാംകൂർ രാജാവായിരുന്ന കുലശേഖരന്റെ മന്ത്രിയായിരുന്ന ഇരവിക്കുട്ടിപ്പിള്ള കണിയാംകുളം പോരിന് പോകുന്നതുമുതൽ മരിക്കുന്നതുവരെയും അതിനുശേഷമുള്ള സംഭവങ്ങളും ഈ കാവ്യത്തിലുണ്ട്.  മധുര തിരുമലനായിക്കൻറെ സേനാപതിയായ രാമപ്പയ്യന്റെ നേതൃത്വത്തിൽ നടന്ന ആക്രമണത്തെ കുലശേഖരൻറെ ഏഴു മന്ത്രിമാരിൽ ഒരാളായ മാർത്താണ്ഡൻ ഇരവിക്കുട്ടിപ്പിള്ള നേരിട്ടെതിർക്കുകയും രാമപ്പയ്യന്റെ വഞ്ചനയിലൂടെ കൊല്ലപ്പെടുകയും ചെയ്തു. ഇതിനെ ആസ്പദമാക്കിയാണ് ഈ കഥാകാവ്യം രചിക്കപ്പെട്ടിട്ടുള്ളത്. ഹൃദയസ്പൃക്കായ കാവ്യമാണിത്. 
### ഉലകുടപെരുമാൾപാട്ട്
തെക്കൻപാട്ടുകളിൽ ഇപ്പോഴും സജീവമായി നിലനില്ക്കുന്ന പാട്ടാണ് ഉലകുടപെരുമാൾപാട്ട്. കന്യാകുമാരി തിരുവനന്തപുരം ജില്ലകളിൽ ഉലകുടപെരുമാൾ എന്ന മൂർത്തിയുടെ ആരാധനയുമായി ബന്ധപ്പെട്ട് ഇക്കാലത്തും ഈ പാട്ട് അനുഷ്ഠാനപരമായി പാടിപ്പോരുന്നു. ഉലകുടപെരുമാൾ കോവിലുകളിലെ പടയുത്സവവുമായി ബന്ധപ്പെട്ടാണ് ഈ പാട്ട് അവതരിപ്പിച്ചു പോരുന്നത്. മധുരയ്ക്കു സമീപം വൈയ്യക്കര എന്ന ദേശം വാണിരുന്നതായി കരുതുന്ന ഉലകുടപെരുമാൾ എന്ന പാണ്ഡ്യരാജാവിന്റെ അപദാനങ്ങളാണ് പാട്ടിന്റെ ഉള്ളടക്കം. കുഞ്ചൻനമ്പ്യാരുടെ തുള്ളൽപ്പാട്ടുകളിൽ ഉലകുടപെരുമാളിനെ കുറിച്ച് പരാമർശമുണ്ട്.

### കന്നടിയാൻ പോര്
വള്ളിയൂരു ഭരിച്ചിരുന്ന പാണ്ഡ്യവംശജനായ കുലശേഖര രാജാവു നടത്തേണ്ടി വന്ന യുദ്ധവുമായി ബന്ധപ്പെട്ടുള്ള പാട്ട്. കാഞ്ചീപുരത്തിനു വടക്കുള്ള കന്നടിയാൻ എന്ന വടുകരാജാവുമായിട്ടായിരുന്നു യുദ്ധം. കന്നടിയാൻറെ മകളുടെ പ്രണയത്തെ കുലശേഖരൻ നിരസിച്ചതാണ് യുദ്ധകാരണം. യുദ്ധത്തിൽ കൊല്ലപ്പെട്ട കുലശേഖരന്റെ ചിതയിൽ സതിയനുഷ്ഠിച്ച് കന്നടിയാന്റെ പുത്രി മരിക്കുകയും ചെയ്തു.

### അഞ്ചുതമ്പുരാൻപാട്ട്
തമിഴ്‌നാട്ടിൽ പ്രചാരത്തിലുണ്ടായിരുന്ന ഐവർരാസാക്കൾകഥൈ എന്ന പാട്ടുകഥയാണ് മലയാളത്തിൽ അഞ്ചുതമ്പുരാൻപാട്ട് എന്ന പേരിൽ അറിയപ്പെടുന്നത്. പാണ്ഡവരുടെ കഥയെ അനുകരിച്ച് അഞ്ചുപേർ ചേർന്ന് നാടുഭരിക്കുന്ന രീതി പിൻതുടർന്നിരുന്ന പാണ്ഡ്യരാജാക്കന്മാരുടെ കഥയാണിത്. മഹാകവി ഉള്ളൂർ കേരളസാഹിത്യചരിത്രത്തിൽ പരാമർശിച്ചിരിക്കുന്ന അഞ്ചുതമ്പുരാൻപാട്ട് പില്കാലത്ത് രചിക്കപ്പെട്ടതാണ്.
വേണാട്ടിലെനാടുവാഴികൾ തമ്മിലുണ്ടായിരുന്ന കുടിപ്പകയാണ് ഈ പാട്ടിനെ പ്രതിപാദ്യം. സകലകുലമാർത്താണ്ഡവർമ്മ, പലകല ആദിത്യവർമ്മ, പരരാമർ, പരരാമാദിത്യർ, വഞ്ചി ആദിത്യവർമ്മ എന്നിങ്ങനെ അഞ്ചു നാടുവാഴികൾ തമ്മിലുള്ള കലഹമാണ് പ്രതിപാദ്യം.

### [[രാമേശ്വരം|രാമേശ്വരയാത്രപ്പാട്ട്]]
കാർത്തികതിരുനാൾ രാമവർമരാജാവിന്റെ തീർത്ഥയാത്രയെക്കുറിച്ചുള്ളത്. 
### ഇടനാടൻ പാട്ട്
ഇടനാടൻ എന്ന പുലയയുവാവിന്റെ വീരകൃത്യങ്ങൾ വർണിക്കുന്നു. പതിനഞ്ചാം ശതകത്തിൽ അമ്പലപ്പുഴയിൽ താമസിച്ചിരുന്നതായി വിശ്വസിക്കുന്നു. തന്റെ കാര്യശേഷി കൊണ്ട് തണ്ണീർമുക്കത്ത് ചുങ്കം പിരിക്കുന്നതാണ് പാട്ടിലെ പ്രമേയം.

### പഞ്ചവൻകാട്ടു നീലിയുടെ പാട്ട്
പവഴനല്ലൂർ അമ്മയപ്പൻ കോവിലിലെ ശാന്തിക്കാരനും ക്ഷേത്രത്തിലെ ദാസിയും തമ്മിലുള്ള ബന്ധവും പ്രത്യേക സാഹചര്യത്തിൽ അവളെ കൊന്നതുമായി ബന്ധപ്പെട്ടതാണിത്. 
### ചെങ്ങന്നൂർ കുഞ്ഞിനെക്കുറിച്ചുള്ള പാട്ട്===ചെങ്ങന്നൂർ ആദി
പറയസമുദായത്തിലെ വീരനായകനും ആയുധവിദ്യയിൽ സമർത്ഥനുമായ ചെങ്ങന്നൂർ കുഞ്ഞിനെക്കുറിച്ചുള്ളത്. 
ശാസ്താംപാട്ട്, സർപ്പംപാട്ട് മുതലായവ ദേവപ്രീതിക്കുവേണ്ടിയുള്ളവയാണ്.
ബിംബവാദം

കാവ്യാർത്ഥത്തെ വാക്കുകളിലുപരിയായി ബിംബകല്പനകളിലൂടെ സ്വയം പൂർണ്ണമാക്കുന്ന സമ്പ്രദായമാണ് **ബിംബവാദം** അഥവാ **ഇമേജിസം**.
പ്രമേയത്തിലുപരി പ്രതിപാദനരീതിയ്ക്കു പ്രാധാന്യം നല്കുന്നു ഇമേജിസം. ഉചിതമായ ബിംബങ്ങളുടെ സഹായത്തോടെ കവിതയിലെ ആശയം സ്ഫുരിപ്പിക്കുന്നതിനും അനുവാചകനിൽ അനുഭൂതിയുളവാക്കുന്നതിനും കഴിയും എന്ന ആശയം. വാക്കുകളുടെ ധാരാളിത്തത്തിൽ നിന്നും മിതമായ അവതരണത്തിലേക്കു കവിതയെ പ്രതിഷ്ഠിക്കേണ്ടതുണ്ട് എന്ന് ഇമേജിസത്തിന്റെ വക്താക്കൾ കരുതുന്നു. ബിംബങ്ങൾ വൈയക്തികമായിരിക്കും. അത് ആസ്വാദകന് എളുപ്പത്തിൽ മനസ്സിയായിക്കൊള്ളണം എന്നില്ല. 

വർഗ്ഗം:കലാപ്രസ്ഥാനങ്ങൾ
ഗദ്യം

വൃത്തനിബദ്ധമല്ലാത്ത വാക്കുകളുടെ സമൂഹം ഉൾപ്പെടുന്ന അർഥമുള്ള വാചകങ്ങളുടെ സമൂഹമാണ്  **ഗദ്യം**. ആദ്യകാലസാഹിത്യത്തിൽ ഗദ്യത്തിന് പ്രാധാന്യമില്ലായിരുന്നു. പദ്യരൂപത്തിലുള്ളവ മാത്രമായിരുന്നു സാഹിത്യം. വ്യവഹാരഭാഷയ്ക്ക് ഗദ്യത്തിലേക്ക് പ്രവേശനം ലഭിക്കുന്നത് പിന്നീടാണ്. അതോടുകൂടി ഗദ്യസാഹിത്യവും പ്രചാരത്തിലായി.

## ഉല്പത്തി
വ്യക്തമായി പറയുക എന്ന അർത്ഥത്തിലുള്ള ഗദ ധാതുവിൽ നിന്നും നിഷ്പാദിച്ച ശബ്ദം.

## ആദ്യകാലം
ആദ്യകാലഗദ്യമാതൃകകളായി ലഭ്യമായിട്ടുള്ളവ ശാസനങ്ങളും മറ്റുമാണ്. മലയാളത്തിലെ ഇതേവരെ കണ്ടെത്താൻ കഴിഞ്ഞിട്ടുള്ള ഏറ്റവും പഴക്കം ചെന്ന ശാസനം വാഴപ്പള്ളി ശാസനം ആണ്. ആദ്യത്തെ മലയാളഗദ്യകൃതി ഭാഷാകൗടലീയം ആണ്.

## അവലംബം

വർഗ്ഗം:ഗദ്യം
മാനവതാവാദം

മനുഷ്യരുടെ വ്യക്തിപരവും സാമൂഹികവുമായ സാധ്യതകൾക്കും ഏജൻസികൾക്കും ഊന്നൽ നൽകുന്ന ഒരു ദാർശനിക നിലപാടാണ് **ഹ്യൂമനിസം.** ഗൗരവമേറിയ ധാർമ്മികവും ദാർശനികവുമായ അന്വേഷണത്തിന്റെ ആരംഭ പോയിന്റായി അത് മനുഷ്യരെ കണക്കാക്കുന്നു.

മാനവികത എന്ന പദത്തിന്റെ അർത്ഥം അതുമായി താദാത്മ്യം പ്രാപിച്ച തുടർച്ചയായ ബൗദ്ധിക പ്രസ്ഥാനങ്ങൾക്കനുസരിച്ച് മാറി. സാധാരണയായി, ഈ പദം മനുഷ്യന്റെ ക്ഷേമത്തിൽ ശ്രദ്ധ കേന്ദ്രീകരിക്കുകയും മനുഷ്യന്റെ സ്വാതന്ത്ര്യത്തിനും സ്വയംഭരണത്തിനും പുരോഗതിക്കും വേണ്ടി വാദിക്കുന്നതിനെയും സൂചിപ്പിക്കുന്നു. വ്യക്തികളുടെ പ്രോത്സാഹനത്തിനും വികസനത്തിനും ഉത്തരവാദിയായി അത് മാനവികതയെ വീക്ഷിക്കുന്നു, എല്ലാ മനുഷ്യരുടെയും തുല്യവും അന്തർലീനവുമായ അന്തസ്സിനെ പ്രതിനിധീകരിക്കുന്നു. കൂടാതെ ലോകവുമായി ബന്ധപ്പെട്ട് മനുഷ്യരോടുള്ള ഉത്കണ്ഠയ്ക്ക് ഇത് ഊന്നൽ നൽകുന്നു.

ഇരുപതാം നൂറ്റാണ്ട് മുതൽ, മാനവിക പ്രസ്ഥാനങ്ങൾ സാധാരണയായി മതേതരവും മതേതരത്വവുമായി യോജിച്ചു. മിക്കപ്പോഴും, മാനവികത എന്നത് മാനുഷിക ഏജൻസിയെ കേന്ദ്രീകരിച്ചുള്ള നിരീശ്വര വീക്ഷണത്തെ സൂചിപ്പിക്കുന്നു. കൂടാതെ ലോകത്തെ മനസ്സിലാക്കാൻ ഒരു അമാനുഷിക ഉറവിടത്തിൽ നിന്നുള്ള വെളിപ്പെടുത്തലിനുപകരം ശാസ്ത്രത്തെയും യുക്തിയെയും ആശ്രയിക്കുന്നു. മനുഷ്യാവകാശങ്ങൾ, സംസാര സ്വാതന്ത്ര്യം, പുരോഗമന നയങ്ങൾ, ജനാധിപത്യം എന്നിവയ്ക്കായി വാദിക്കുന്നവരാണ് ഹ്യൂമനിസ്റ്റുകൾ. മാനവികതയുടെ ലോകവീക്ഷണമുള്ളവർ മതം ധാർമ്മികതയുടെ ഒരു മുൻവ്യവസ്ഥയല്ലെന്നും വിദ്യാഭ്യാസത്തോടും ഭരണകൂടത്തോടുമുള്ള അമിതമായ മതപരമായ ബന്ധത്തെ എതിർക്കുന്നുവെന്നും വിശ്വസിക്കുന്നു. മാനവികവാദികളുടെ അഭിപ്രായത്തിൽ മനുഷ്യർക്ക് അവരുടെ സ്വന്തം മൂല്യങ്ങൾ രൂപപ്പെടുത്താനും നല്ലതും അർത്ഥവത്തായതുമായ ജീവിതം നയിക്കാനും കഴിയും.
## പദോൽപ്പത്തിയും നിർവചനവും
21-ാം നൂറ്റാണ്ടിലെ കലകൾ, തത്ത്വചിന്ത, ചരിത്രം, സാഹിത്യം എന്നിവയ്ക്ക് സമാനമായ ലിബറൽ വിദ്യാഭ്യാസവുമായി ബന്ധപ്പെട്ട മൂല്യങ്ങളെ വിവരിക്കാൻ സിസറോ ആദ്യമായി ഉപയോഗിച്ച ലാറ്റിൻ ആശയമായ ഹ്യൂമാനിറ്റാസിൽ നിന്നാണ് "മനുഷ്യത്വം" എന്ന വാക്ക് ഉരുത്തിരിഞ്ഞത്. ഇറ്റാലിയൻ നവോത്ഥാനകാലത്ത് ഈ വാക്ക് ഉമനിസ്റ്റ എന്ന പേരിൽ വീണ്ടും പ്രത്യക്ഷപ്പെടുകയും പതിനാറാം നൂറ്റാണ്ടിൽ ഇംഗ്ലീഷ് ഭാഷയിൽ എത്തുകയും ചെയ്തു. ക്ലാസിക്കൽ സാഹിത്യത്തിലെ ഒരു കൂട്ടം വിദ്യാർത്ഥികളെയും അതിനെ അടിസ്ഥാനമാക്കിയുള്ള വിദ്യാഭ്യാസത്തിനായി വാദിക്കുന്നവരെയും വിവരിക്കാൻ "മനുഷ്യവാദി" എന്ന വാക്ക് ഉപയോഗിച്ചു.  19-ആം നൂറ്റാണ്ടിന്റെ തുടക്കത്തിൽ, ജർമ്മനിയിൽ ഹ്യൂമനിസ്മസ് എന്ന പദം നിരവധി അർത്ഥങ്ങളോടെ ഉപയോഗിക്കപ്പെട്ടു. അവിടെ നിന്ന് അത് രണ്ട് വ്യത്യസ്തമായ സൂചനകളോടെ ഇംഗ്ലീഷ് ഭാഷയിലേക്ക് വീണ്ടും പ്രവേശിച്ചു. ഒന്ന് ക്ലാസിക് സാഹിത്യത്തെക്കുറിച്ചുള്ള പഠനവുമായി ബന്ധപ്പെട്ട ഒരു അക്കാദമിക് പദമാണ്. മറ്റൊന്ന്, കൂടുതൽ ജനകീയമായ ഉപയോഗം ജീവിതത്തോടുള്ള മതേതര സമീപനത്തെ സൂചിപ്പിക്കുന്നു. ഇത് ഈശ്വരവാദത്തോടുള്ള വിരുദ്ധതയെ സൂചിപ്പിക്കുന്നു.
## References

## Sources

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Further reading
* 
* Gay, Peter (1971). *The Party of Humanity: Essays in the French enlightenment*. New York: W. W. Norton. 
* Pinn, Anthony B.. *The Oxford Handbook of Humanism*. United States, Oxford University Press, 2021.
* 
* 
* Wernick, Andrew (2001). *Auguste Comte and the Religion of Humanity: The Post-theistic Program of French Social Theory*. Cambridge University Press, 

## External links

* ''American Humanist Association''
* ''International Humanist and Ethical Union''
* ''Humanists UK''

വർഗ്ഗം:കലാപ്രസ്ഥാനങ്ങൾ
പ്രതീതിവാദം

ഏതെങ്കിലും ഒരു വസ്തുവോ സംഭവമോ മനസ്സിലുണ്ടാക്കുന്ന അനുഭൂതിയുടെ ആവിഷ്കാരമാണ്** പ്രതീതിവാദം** അഥവാ **ഇംപ്രഷണിസം.** വസ്തുതകളെ നേരിട്ടു വിവരിക്കുന്നില്ല. പകരം ആ അനുഭൂതിയുടെ നേരിട്ടുള്ള ആവിഷ്കാരമാണിത്.
### ഉത്പത്തി
പത്തൊമ്പതാം നൂറ്റാണ്ടിലാണ് പ്രതീതിവാദത്തിന് പ്രാമുഖ്യമുണ്ടാവുന്നത്. പാരീസിലെ കലാകാരന്മാരാണ് ഈ ആശയത്തിനു പിന്നിൽ. ഇതൊരു പ്രസ്ഥാനമായി വികസിക്കുകയും ദൃശ്യകലാരൂപമായ ചിത്രകലയിലുപരിയായി മറ്റു കലാരൂപങ്ങളിലേക്കും സാഹിത്യത്തിലേക്കും സ്വാധീനം ചെലുത്തുകയും ചെയ്തു.  പ്രതീതിവാദികളായ കലാകാരന്മാർ സാമ്പ്രദായികരീതികളിൽ നിന്നും വ്യത്യസ്തമായ ആവിഷ്കാരങ്ങളാണ് നടത്തുന്നത്.
കോക്ക്ടെയിൽ (ചലച്ചിത്രം)

ജയസൂര്യ, സംവൃതാ സുനിൽ, അനൂപ് മേനോൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് അരുൺകുമാറിന്റെ സംവിധാനത്തിൽ 2010 - ഒക്ടോബർ 22 - ന് പുറത്തിറങ്ങിയ മലയാളചലച്ചിത്രമാണ് **കോക്ക് ടെയിൽ**.
## അഭിനേതാക്കൾ
* ജയസൂര്യ - വെങ്കി
* അനൂപ് മേനോൻ - രവി ഏബ്രഹാം
* സംവൃതാ സുനിൽ - പാർവതി (രവിയുടെ ഭാര്യ)

## ഗാനങ്ങൾ
ഇതിലെ ഗാനങ്ങൾ രചിച്ചിരിക്കുന്നത് അനിൽ പനച്ചൂരാനും, സന്തോഷ് വർമ്മയുമാണ്. സംഗീതം നൽകിയിരിക്കുന്നത് അൽഫോൻസും, രതീഷ് വേഗയുമാണ്.

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
വർഗ്ഗം:അനൂപ് മേനോൻ അഭിനയിച്ച ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
നെടുങ്ങാടി ബാങ്ക്

1899-ൽ അപ്പു നെടുങ്ങാടി കോഴിക്കോട് ആസ്ഥാനമായി സ്ഥാപിച്ച ഒരു സ്വകാര്യ ബാങ്കായിരുന്നു **നെടുങ്ങാടി ബാങ്ക്**. ദക്ഷിണേന്ത്യയിലെ സ്വകാര്യമേഖലയിലുള്ള ആദ്യ ബാങ്കായിരുന്നു ഇത്. അന്ന് ഗവൺമെന്റ് സ്ഥാപനമായ ഇമ്പീരിയൽ ബാങ്ക് മാത്രമേ ഉണ്ടായിരുന്നുള്ളൂ. 1913-ൽ നെടുങ്ങാടി ബാങ്കിനെ കമ്പനിയായി രജിസ്റ്റർ ചെയ്യുകയും, അപ്പു നെടുങ്ങാടി അതിന്റെ ഡയറക്ടറായി സ്ഥാനമേൽക്കുകയും ചെയ്തു. 

1965-ൽ കോയമ്പത്തൂർ നാഷണൽ ബാങ്ക് ലിമിറ്റഡിനെ ഏറ്റെടുത്തു. ഈ ബാങ്കിനു ഇന്ത്യയിലൊട്ടാകെ 174 ശാഖകളുണ്ടായിരുന്നു. ന്യൂ ഡെൽഹി, കൊൽക്കത്ത, മുംബൈ, ചെന്നൈ, അഹമ്മദാബാദ് എന്നിവിടങ്ങളിലും ഈ ബാങ്കിനു ശാഖകളുണ്ടായിരുന്നു. 

2002-ൽ ജോയന്റ് പാർലമെന്റ് കമ്മറ്റി നെടുങ്ങാടി ബാങ്കിന്റെ പ്രവർത്തനങ്ങളിൽ അപാകതകൾ കണ്ടെത്തി. 2003-ൽ പഞ്ചാബ് നാഷണൽ ബാങ്ക് നെടുങ്ങാടി ബാങ്കിനെ ഏറ്റെടുത്തു. പഞ്ചാബ് നാഷണൽ ബാങ്കുമായി ലയിക്കുന്ന സമയത്ത് നെടുങ്ങാടി ബാങ്കിന്റെ ഷെയർ വില പൂജ്യമായിരുന്നു. ഇതു കാരണം നെടുങ്ങാടി ബാങ്കിന്റെ ഷെയർ കൈവശം വെച്ചിരുന്നവർക്ക് ബാങ്ക് പഞ്ചാബ് നാഷണൽ ബാങ്കിൽ ലയിച്ചപ്പോൾ ഒരു വിഹിതവും ലഭിച്ചില്ല. 
## അവലംബം


വർഗ്ഗം:ഇന്ത്യയിലെ സ്വകാര്യ ബാങ്കുകൾ
ലോക മാനസികാരോഗ്യദിനം

ലോകാരോഗ്യ  സംഘടനയുടെ  ആഹ്വാനം അനുസരിച്ച്  എല്ലാ വർഷവും ഒക്ടോബർ  10 ,  മാനസിക ആരോഗ്യ  പോഷണ പ്രവർത്തനങ്ങൾ ലോകമെമ്പാടും ശക്തിപ്പെടുത്തുന്നതിലേക്കായി  നിഷ്കർഷിക്കപ്പെട്ട ദിനമാണ് . മാനസിക രോഗങ്ങൾ സർവസാധാരണമാണ് .  നാലു  പേരിൽ ഒരാൾ  ജീവിതത്തിൽ പല അവസരങ്ങളിലും മാനസിക അസ്വസ്ഥത അനുഭവിക്കുന്നു. അവരോടു പങ്കുചേർന്ന്, അവരെ മനസ്സിലാക്കി സഹകരിക്കുക എന്നത് ചികിത്സക്കും, സുഖപ്രാപ്തിക്കും, പുനരധിവാസത്തിനും  വളരെ പ്രധാനപ്പെട്ട കാര്യങ്ങളാണ് 
## മാനസിക പ്രശ്നങ്ങൾ
ആഗോള സമ്പദ് വ്യവസ്ഥയിൽ ഉണ്ടായ പുരോഗതി,ഉദാരവൽക്കരണം, ഇൻഫർമേഷൻ ടെക്നോളജിയുടെ വളർച്ച  ഇവ മൂലമുണ്ടായ നേട്ടങ്ങൾ  സാധാരണ ജനങ്ങൾക്ക്‌ പങ്കുവെക്കുന്നതിനുള്ള  സംവിധാനങ്ങളുടെ അഭാവം മൂലം ഭൂരിഭാഗം ജനങ്ങളുടെയും കഷ്ടതകൾ വർദ്ധിക്കുകയുണ്ടായി. ലോകത്തിലെ പല വികസിത  രാജ്യങ്ങളുടെയും സമ്പദ് വ്യവസ്ഥയുടെ തകർച്ചക്ക് വരെ ഇത് വഴിയൊരുക്കുകയുണ്ടായി.കാലാവസ്ഥാവ്യതിയാനം  കാർഷീക തളർച്ച സൃഷ്ട്ടിച്ചപ്പോൾ കൃഷിക്കാരുടെ ജീവിതം വഴിമുട്ടി. തൊഴിലില്ലായ്മ യുവജനങ്ങളിൽ മാനസിക സംഘർഷം വർധിപ്പിച്ചു. നഗരവൽക്കരണം, കുടിയേറ്റം,എന്നിവ കുടുംബ ബന്ധങ്ങളിൽ സാരമായ ഉലചിലുകൾ സൃഷ്ട്ടിക്കപ്പെട്ടു .  കൗമാര വിദ്യാഭ്യാസത്തിന്റെയും, ജീവിത നിപുണതാ  വിദ്യാഭ്യാസത്തിന്റെയും അഭാവം ഏറെ പ്രത്യാഘാതങ്ങൾ സൃഷ്ട്ടിച്ചിട്ടൊണ്ട്  .ജനങ്ങളുടെ ഇടയിൽ ആത്മഹത്യ  പ്രവണത വർദ്ധിച്ചിരിക്കുന്നു.  മദ്യം, മയക്കുമരുന്ന് ഇവയ്ക്ക് യുവജനങ്ങൾ അടിമകളായി. മോഷണവും, ഭീകര പ്രവർത്തനങ്ങളും വർദ്ധിക്കുന്നു.  ഇവയെല്ലാം കൂടുതൽ പേരെ മനോരോഗങ്ങൾക്ക് വിധേയരാക്കുന്നു.

## ലോക മാനസികാരോഗ്യ ദിനം 2010
യു.എസ്‌.വിർജീനിയയിലെ  വുഡ്ബ്രിഡ്ജ് ആസ്ഥാനമായുള്ള ലോക മാനസികാരോഗ്യ  ഫെഡറേഷൻ  ഈ വര്ഷം  നൽകിയിരിക്കുന്ന സന്ദേശം ഇതാണ് :**മാനസിക രോഗങ്ങൾക്കും, ദീർഘകാല  അസുഖങ്ങൾക്കും ; തുടർച്ചയായ സംയോജിത പരിചരണം ആവശ്യമാണ്‌                  . 
**  സന്ദേശം തുടരുന്നു: **മാനസിക രോഗം കേവലം മറ്റു അസുഖങ്ങൾ പോലെ തന്നെ ആണ് . മനുഷ്യത്വത്തിന്റെ ഒരു സ്പർശം, ഒരു തുറന്ന കാഴ്ചപ്പാട്   , തങ്ങളിലെ കുഴപ്പങ്ങൾ തിരിച്ചറിഞ്ഞവർ, ഒരു സമ്പൂർണ ജീവിതം ഇനിയൊരു സ്വപ്നമാല്ലാതാക്കുന്നു.....** 
## മാനസിക രോഗ ലക്ഷണങ്ങൾ
* ശീലങ്ങളിലും ശ്രദ്ധയിലും നാടകീയ മാറ്റങ്ങൾ,
* സമൂഹത്തിൽ നിന്നും ഒറ്റപ്പെടൽ ,
* യാഥാർത്ഥ്യം അല്ലാത്ത  കാര്യങ്ങൾ കാണുകയും കേൾക്കുകയും ചെയ്യുക,
* അനുകരിക്കുവാൻ    പ്രയാസം തോന്നുക ,
* ആത്മഹത്യയെക്കുറിച്ചുള്ള  ചിന്ത,
* അകാരണമായ പേടി ,
* മദ്യത്തിന്റെയും മയക്കുമരുന്നിന്റെയും  ഉപയോഗം,
* അമിതമായ ദേഷ്യം .          
## അവലംബം

*. http:// www.who.int/mediacentre/events/annual/world_mental_health_day/en/index.html. 
*. IMA നമ്മുടെ ആരോഗ്യം, ഒക്ടോബർ 2010 .       
*. http://www.wfmh.org/2010world_mental_health_day.htm 
* www.mohfw.nic.in
വർഗ്ഗം:വിശേഷദിനങ്ങൾ
വർഗ്ഗം:ഒക്ടോബർ 10
കുന്ദമംഗലം ഗ്രാമപഞ്ചായത്ത്

thumb| കുന്ദമംഗലം ഗ്രാമപഞ്ചായത്ത് ഓഫീസ്
കോഴിക്കോട് ജില്ലയിലെ , കോഴിക്കോട് താലൂക്കിൽ കുന്ദമംഗലം ബ്ലോക്ക് പരിധിയിൽ കുന്ദമംഗലം, കുറ്റിക്കാട്ടൂർ വില്ലേജ് ഉൾപ്പെടുന്ന ഗ്രാമപഞ്ചായത്താണ് **കുന്ദമംഗലം ഗ്രാമപഞ്ചായത്ത്**. ഈ പഞ്ചായത്തിന്റെ വിസ്തീർണ്ണം 27.23 ചതുരശ്രകിലോമീറ്ററാണ്.

## സ്ഥിതിവിവരക്കണക്കുകൾ
2001 -ലെ കണക്കുകൾ പ്രകാരം 38208 ആണ് കുന്ദമംഗലം ഗ്രാമപഞ്ചായത്തിലെ ജനസംഖ്യ. ഇതിൽ 19783 പുരുഷന്മാരും, 18425 സ്ത്രീകളും ഉൾപ്പെടുന്നു. കുന്ദമംഗലം ഗ്രാമപഞ്ചായത്തിലെ ജനസാന്ദ്രത 1403-ഉം, സ്ത്രീ പുരുഷ അനുപാതം 931-ഉം ആണ്.

## ചരിത്രം
### പേരിന് പിന്നിൽ
കുന്നുകൾ ധാരാളം ഉള്ള പ്രദേശമാണ് കുന്ദമംഗലം ആയത്. ഈ പേരിനെ അന്വർത്ഥമാക്കുംവിധം നാൽ‌പ്പതോളം കുന്നുകൾ ഈ പഞ്ചായത്തിലുണ്ട്.

### ആദ്യകാല ഭരണസമിതികൾ
1956 ഒക്ടോബർ ഒന്നാം തിയതിയാണ് കുന്ദമംഗലം പഞ്ചായത്ത് നിലവിൽ വന്നത്. വി. കുട്ടികൃഷ്ണൻ നായർ ആയിരുന്നു ആദ്യത്തെ പഞ്ചായത്ത് പ്രസിഡന്റ്. 1962 ജനുവരി ഒന്നാം തിയതി *മലബാർ ഡിസ്ട്രിക്ട് ബോർഡ്* നിർത്തലാക്കിയതിനെ തുടർന്ന് കാരന്തൂർ‍, പൈങ്ങോട്ട് പുറം എന്നീ പ്രദേശങ്ങൾ ഈ പഞ്ചായത്തിനോട് ചേർക്കപ്പെട്ടു.
## അതിരുകൾ
* വടക്ക് : കൊടുവള്ളി, മടവൂർ പഞ്ചായത്തുകൾ
* കിഴക്ക് : ചാത്തമംഗലം, കൊടുവള്ളി പഞ്ചായത്തുകൾ
* തെക്ക് : കോഴിക്കോട് കോർപ്പറേഷൻ, പെരുവയൽ, പെരുമണ്ണ  പഞ്ചായത്തുകൾ
* പടിഞ്ഞാറ് : കോഴിക്കോട് കോർപ്പറേഷൻ, കുരുവട്ടൂർ പഞ്ചായത്ത്

## ഭൂപ്രകൃതി

കോഴിക്കോട് കോർപ്പറേഷനോട് തൊട്ട് അറബിക്കടലിൽ നിന്നും 13 കിലോമീറ്റലർ കിഴക്ക് മലകളും സമതലങ്ങളും വയലുകളും ഇടതിങ്ങി വൈവിധ്യമാർന്ന ഭൂപ്രകൃതിയോടുകൂടിയ പ്രദേശമാണ് കുന്ദമംഗലം പഞ്ചായത്ത്. വയനാട് ചുരത്തിലേക്കും നാടുകാണിച്ചുരത്തിലേക്കും വഴി പിരിയുന്നത് ഇവിടെവച്ചാണ്. കിഴക്ക് ചെറുപുഴയും പടിഞ്ഞാറ് പൂനൂർ പുഴയും വടക്ക് കൊടുവള്ളി പഞ്ചായത്തിനോട് തൊട്ട് വള്ളിയാട്ടുമ്മൽ, വെളളാരംചാൽ മലനിരകളും തെക്ക് കോഴിക്കോട് കോർപ്പറേഷന് അതിരുകളോടടുത്ത കരിമ്പനക്കൾ കുന്നുകളുമാണ് ഇതിന്റെ അതിരുകൾ.

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
കരിക്കാട്

കേരളത്തിലെ അറുപത്തിനാലു നമ്പൂതിരി ഗ്രാമങ്ങളിൽ യജുർവേദ പ്രധാനമായ ഗ്രാമമാണ് കരിക്കാട്. മലപ്പുറം ജില്ലയിൽ തെക്കു പാണ്ടിക്കാട്, വടക്ക് നിലമ്പുർ, കിഴക്ക് കാളികാവ്, പടിഞ്ഞാറ് മഞ്ചേരിഏന്നീ പ്രദേശങ്ങൾക്കിടയിലായി ഇപ്പോൾ 25 കുടുംബങ്ങൾ ഉൾപ്പെടുന്ന ഗ്രാമം.

## ചരിത്രം
പണ്ട് ബകനെ പേടിച്ച് ഏകചക്രയിൽ നിന്ന് ഓടിപ്പോന്നവരാണ് ഇവിടുത്തുകാർ. ഇതിൽ പ്രസ്താവിച്ച് കരുമാരപ്പറ്റ മനയിലാണ് പാണ്ഡവർ താമസിച്ചതെന്നും അവിടുത്തെ ബാലനുവേണ്ടിയാണ് ഭീമൻ ബകസവിധത്തിൽ പോയതെന്ന് കരുതുന്നു.നിലമ്പൂരിനടുത്ത് കരുളായി വനത്തിൽ ഭീമൻ ഭക്ഷണശേഷം കമിഴ്ത്തിയ ചരക്കെന്നപേരിൽ ഒരു വലിയ പാറയും  ബകൻ താമസിച്ചിരുന്നപ്രദേശം എന്ന പെരിൽ ഒരു വലിയ കളവൂം ഇപ്പൊഴും ഉണ്ട്.  
കരിക്കാട് അയ്യപ്പൻ പരദേവത. കരിക്കാട് ക്ഷേത്രം ഈ കുടുംബങ്ങളുടെ ഊരാഴ്മയിലാണ്.

## ആരാധനാലയങ്ങൾ

### [[കരിക്കാട് സുബ്രഹ്മണ്യക്ഷേത്രം]]
നിർമ്മാണശൈലിയിലെ പ്രത്യേകത കൊണ്ട് കരിക്കാട് സുബ്രഹ്മണ്യക്ഷേത്രം ചരിത്രപ്രാധാന്യമർഹിക്കുന്നുണ്ട്. ക്ഷേത്രത്തിന്റെ കിഴക്കേനടയിലെ വേട്ടെഴുത്ത് എ.ഡി 1652 - ൽ രചിച്ചതാണ്.

## ഇല്ലങ്ങൾ

### യജുർവേദികൾ
# കിടങ്ങഴിമന
#വെള്ളക്കാട്ട് മന
# മരനാട്ട് മന
# നടുവത്ത്മന
# നടുവിൽ മണ്ണഴിമന
# കാഞ്ഞിരത്ത് മണ്ണഴിമന
# കറുത്തേടത്ത് അരീപ്പുറത്ത്മന
# കൂടത്തിങ്ക്ൽ തെന്നാട്ട്മന
# ചെറിയതെന്നാട്ട്മന
# കരുമാരപ്പറ്റമന
# കൊടശ്ശേരി മൂത്തേടത്ത്മന
# മേലേടത്ത്മന
# മാങ്ങോട്ടശ്ശേരിമന
# മാന്താറ്റുപുറത്ത്മന
# ഉപ്പിലാപ്പറ്റമന
# കൈതക്കൽമന
# പുല്ലൂർ കുറ്റാനിക്കാട്ട്മന
# വൈലാശ്ശേരി കിഴക്കേടത്ത് മന
# തച്ചൂർ പൂങ്കുഴിമന
# പാതിരിശ്ശേരി മന
#കടുമുണ്ടാത്തു പാലശ്ശേരി മന  

### ഋഗ്വേദികൾ
# ആലഴിമന
# കാവുങ്ങൽ മംഗലശ്ശേരി മന
# അടുകിളേട്ത്ത്മന
# മരുതൂർക്കര മന
# കിഴിയിടത്ത്   മൂത്തേടത്ത് മന

## അവലംബം

malappuram history 
## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
നോനി

വനപ്രദേശങ്ങളിലും മണൽ-പാറ തീരപ്രദേശങ്ങളിലും ഒരുപോലെ കാണപ്പെടുന്ന ഒരു ചെടിയാണ് **നോനി**(Noni).ഇന്ത്യൻ മൾബറി,ബീച്ച് മൾബറി, ചീസ്ഫ്രൂട്ട്, ഗ്രേറ്റ് മൊറിൻഡ എന്നിങ്ങനെ പേരുകളിൽ ലോകത്തിന്റെ വിവിധഭാഗങ്ങളിൽ ഇത് അറിയപ്പെടുന്നു. ഇതൊരു ഔഷധസസ്യവുമാണ്. ശാസ്ത്രീയനാമം *മൊറിൻഡ സിട്രിഫോളിയ* (Morinda citrifolia) എന്നാണ്.*റുബിയേസീ* എന്ന സസ്യകുടുംബത്തിലെ അംഗമാണിത്. തെക്കുകിഴക്കൻ ഏഷ്യ മുതൽ ആസ്ട്രേലിയ വരെയുള്ള ഭാഗങ്ങളാണ് ഇതിന്റെ ജന്മദേശം. പതിനെട്ടു മാസംകൊണ്ട് വളർച്ചപ്രാപിക്കുന്ന നോനി വർഷത്തിൽ എല്ലാമാസത്തിലും 4 മുതൽ 8 കിലോഗ്രാം വരെ ഫലം പ്രദാനം ചെയ്യുന്നു. ലവണാംശമുള്ള മണ്ണിലും വരൾച്ച പ്രദേശങ്ങളിലും ഇതിനു അതിജീവിക്കാനാവും. ഒമ്പത് മീറ്റർ നീളത്തിൽ വളരാൻ കഴിയുന്ന ഈ ചെടി നീണ്ടുവലിപ്പമുള്ളതും കടും പച്ചനിറത്തിലുള്ള തിളങ്ങുന്നതുമായ ഇലകളോടുകൂടിയവയാണ്.

വിശപ്പിന്റെ ഫലം എന്ന് പലപ്പോഴും ഇതിനെ വിളിക്കുന്നു. സമോബ, ഫിജി എന്നിവിടങ്ങളിൽ പ്രധാന ഭക്ഷ്യവിഭവമായി ഉപയോഗിക്കുന്നു. ചവർപ്പു രുചിയും കടുത്ത മണവും ഉള്ള ഇതിന്റെ ഫലം ക്ഷാമകാലത്തെ ഭക്ഷണമായി ഉപയോഗിക്കുന്നു. പസഫികിലെ ചില ദ്വീപുകളിൽ പാകം ചെയ്തും അല്ലാതെയുമുള്ള പ്രധാന ധാന്യമായും ഇതു ഉപയോഗത്തിലുണ്ട്. തെക്കുകിഴക്കൻ ഏഷ്യക്കാരും ആസ്ട്രേലിയൻ ആദിമനിവാസികളും പാകം ചെയ്യാതെ ഉപ്പ് ചേർത്തും കറികളിൽ വേവിച്ചും കഴിക്കാറുണ്ട്. ഫലവിത്തുകൾ വറുത്ത് ഭക്ഷിക്കാവുന്നതാണ്. നോനിപ്പഴത്തിന്റെ ചാറു് വ്യാവസായികാടിസ്ഥാനത്തിൽ ഉത്പാദിക്കപ്പടുന്നു.

ഇതിന്റെ പഴസത്തിൽ *ബ്രോമിലിൻ* എന്ന രാസഘടകം അടങ്ങിയിരിക്കുന്നു. കൂടാതെ ഹെനിൻകെ സിറോനിൻ അന്ന ആൽക്കലോയിഡും പ്രോസിനോറിൻ, ബീറ്റാകരോട്ടിൻ, ലിനോനിക് ആസിഡ്, ബീറ്റാ സിറ്റോസ്റ്റിറോൾ, ജീവകം സി എന്നിവയും അടങ്ങിയിരിക്കുന്നു.

## കേരളത്തിൽ
കേരളത്തിൽ കാസർകോടു ജില്ലയിൽ നോനി കൃഷിചെയ്യപ്പെടുന്നു. പുഴ-കടൽ തീരങ്ങളിലെ തെങ്ങിൻതോപ്പുകളിൽ ഇടവിളയായി ഈ ചെടി സമൃദ്ധമായി വളരുന്നു.  ആറാംമാസം മുതൽ കായ്ച്ചുതുടങ്ങും. മൂന്നാം വർഷം മുതൽ നല്ല വിളവെടുപ്പ് ലഭിക്കും. 20 മുതൽ 40 വർഷം വരെ ചെടികൾക്ക് ആയുസ്സുണ്ട്.  ഈ ഫലം പ്രാദേശികമായി **മഞ്ചനാത്തി,**  **കാക്കപ്പഴം** തുടങ്ങിയ പേരുകളിലാണ് അറിയപ്പെടുന്നതു്.
## സവിശേഷതകൾ
തീരപ്രദേശം,സമുദ്രനിരപ്പിലുള്ള സ്ഥലം,1300 അടി വരെ ഉയരമുള്ള വനപ്രദേശം, ലാവപ്രവാഹമുണ്ടായ സ്ഥലം എന്നിവിടങ്ങളിലാണ് ഈ നിത്യവസന്തച്ചെടി വളരുന്നത്. വളരുമ്പോൾ പച്ചനിറമുള്ള നോനിയുടെ കായ മഞ്ഞനിറമായിത്തീരുകയും മൂക്കുമ്പോൾ വെളുത്ത് ചെടിയിൽ നിന്ന് കൊഴിഞ്ഞു വീഴുകയും ചെയ്യുന്നു.പാകമെത്തിയ നോനിക്ക് ഉരുളക്കിഴങ്ങിന്റെ വലിപ്പവും ഗുണ്ടിന്റെ ആകൃതിയുമായിരിക്കും.ചെറിയൊരു ശീമചക്കയോട്  സാമ്യമുള്ളതാണ് നോനിപ്പഴം.

നോനിയുടെ രൂക്ഷമായ ദുർഗന്ധമായിരുന്നു അതിന്റെ ഉപയോഗത്തെ ഇത്രയും കാലം തടഞ്ഞു നിർത്തിയിരുന്നത്. എന്നാൽ ഇപ്പോൾ നോനി വ്യവസായികാടിസ്ഥാനത്തിൽ രുചികരമായ പൊടി രൂപത്തിലും ഗുളിക രൂപത്തിലും ജൂസ് രൂപത്തിലും അമേരിക്കൻ വിപണിയിൽ സുലഭമാണ്.

## ഇതും കാണുക
* നോനിപ്പഴച്ചാറു്

## അവലംബം

*  കെ. ആർ രാമൻ നമ്പൂതിരിയുടെ അത്ഭുത ഔഷധചെടികൾ എന്ന പുസ്തകത്തിൽ നിന്നും.

വർഗ്ഗം:മൊറിൻഡ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:മാലിദ്വീപിലെ സസ്യജാലം
വർഗ്ഗം:രുബിഅകെഅഎ
വർഗ്ഗം:കേരളത്തിലെ സസ്യജാലം